Леваксела плёнка қобиқ билан қопланган таблеткалар – Meducate.uz – Дорилар ҳақида маълумотлар ўзбек тилида\nЛеваксела плёнка қобиқ билан қопланган таблеткалар\nHome Йўриқномалар Леваксела плёнка қобиқ билан қопланган таблеткалар\nплёнка қобиқ билан қопланган таблеткалар, 250 мг, 500 мг\nУшбу препаратни қўллашни бошлашдан олдин, ушбу илова-варақанинг тўлиқ диққат билан ўқиб чиқинг, чунки у сиз учун мухим маълумот сақлайди.\nАгар Сизда ножўя самаралар ривожланса, шифокор ёки фармацевт билан маслахатлашинг. Бу шунингдек ушбу илова варақда кўрсатилмаган ножўя самараларига ҳам тааллуқли. 4-бўлимга қаранг.\nУшбу аннотацияда қандай маълумот сақланади\nЛеваксела® ўзи нима ва у нима учун мўлжалланган\nЛеваксела® ни қўллашдан олдин сиз нималарни билишингиз керак\nЛеваксела® қандай қўлланади\nЛеваксела® қандай сақланади\nЛеваксела® ўзи нима ва у нима учун қўлланади\nЛеваксела® таблеткалари левофлоксацин деб номланувчи дори моддасини сақлайди. У антибиотиклар деб номланадиган дори препаратлари гуруҳига мансуб. Левофлоксацин “хинолон” антибиотик ҳисобланади. У Сизнинг организмингизда инфекцияларни чақирадиган бактерияларни нобуд қилиб таъсир қилади.\nЛеваксела® таблеткалари қуйидаги:\nБуруннинг қўшимча бўшлиқларининг\nЎпканинг, нафас билан давомли муаммолари ёки пневмонияси бўлган одамларда\nСийдик чиқариш йўлларининг, шу жумладан буйрак ёки қовуқ\nПростата безининг, давомли инфекциялари ҳолида\nТери ва тери ости тўқималарнинг, шу жумладан мушакларнинг инфекцияларни даволаш учун қўллаш мумкин. Баъзида уларни “юмшоқ тўқималар” деб атайдилар.\nАйрим алоҳида вазиятларда Леваксела® таблеткалари куйдирги яраси деб номланувчи ўпка касалликларини ривожланиш эҳтимолини камайтириш учун ёки куйдирги ярасини чақирувчи бактериялар таъсиридан кейин касалликни ёмонлашишида қўлланиши мумкин.\nЛеваксела® ни қўллашдан олдин сиз нималарни билишингиз керак.\nЛеваксела® препаратини қуйидагиларда қўлланади ва шифокорингизга хабар беринг:\nагар сизда левофлоксацинга, моксифлоксацин, ципрофлоксацин ёки офлоксацин каби бошқа хинолон антибиотикларга ёки бу препаратнинг хар қандай бошқа компонентларига (6-бўлимда синиб ўтилган) аллергия бўлса.\nаллергик реакция белгилари тошма, ютиш ва нафас билан муаммолар, лаблар, юз, томоқ ёки тилнинг шиши\nагар Сизда илгари тутқаноқ бўлган бўлса\nСизда илгари хинолон антибиотиклари билан даволаш билан боғлиқ бўлган тендинит каби пайлар билан бирон-бир муаммолар бўлган бўлса. Пай – бу мушакларни скелет билан боғловчи тўқима\nСиз – бола ёки ўсувчи ўсмир бўлсангиз.\nСиз ҳомиладор бўлсангиз ёки ҳомиладор бўлишингиз мумкин ёки Сиз ҳомиладорман деб гумон қилаяпсиз.\nСиз бола эмизаётган бўлсангиз.\nАгар юқорида санаб ўтилганлардан биронтаси Сизда бўлса, бу дори препаратини қабул қилманг. Агар Сизда ишонч бўлмаса, Леваксела® препаратини қабул қилишдан олдин шифокор ёки фармацевт билан маслаҳатлашинг.\nЛеваксела® препаратини қўллашдан олдин шифокорингиз ёки фармацевт билан маслахатлашинг, агар:\nСизнинг ёшингиз 60 ёки ундан катта бўлса.\nСиз кортикостероидларни қабул қилаётган бўлсангиз, баъзида уларни стероидлар дейдилар (“Бошқа дори препаратлари ва Леваксела® бўлимига қаранг).\nСизда қачонлардир хуруж (тиришишлар) бўлган бўлса.\nСизда қачонлардир инсульт ёки бошқа жароҳат чақирган бош миянинг шикастланиши бўлган бўлса.\nСизда қачонлардир буйрак етишмовчилиги бўлган бўлса.\nСизда қачонлардир “глюкозо-6-фосфатдегидрогеназа танқислиги” номи остида маълум бўлган касаллик бўлган бўлса. Бу дори препарати қўлланганда Сизда қон билан жиддий муаммолар ривожланишини эхтимоли ошади.\nСизда қачонлардир руҳиятнинг бузилишлари бўлган бўлса.\nСизда қачонлардир юрак билан муаммолар бўлган бўлса: агар Сизда QT интервалини туғма узайиши ёки оилавий анамнезда QT интервалини узайиши (юрак ЭКГ да кузатилади), организмда туз алмашинувини бузилиши (қонда айниқса калий ёки магнийнинг паст даражаси), юрак ритмининг жуда секинлиги (“брадикардия” номи остидаги), юракнинг кучсизлиги (юрак етишмовчилиги), анамнездаги юрак хуружи (миокард инфаркти) бўлса, ёки Сиз аёл ёки кекса ёшдаги бўлсангиз, ёки Сиз ЭКГ да патологик ўзгаришларга олиб келувчи бошқа дори препаратларини қабул қилаётган бўлсангиз, бу дори препаратини қўллашда эхтиёткорликка риоя қилиш керак (“Бошқа дори препаратлари ва Леваксела® бўлимига қаранг).\nСизда қандли диабет бўлса.\nСизда қачонлардир жигар билан муаммолар бўлган бўлса.\nСизда миастения гравис бўлса.\nАгар Сизда бу Сизга тўғри келишига ишонч бўлмаса, Левксела®ни қабул қилишдан олдин шифокор ёки фармацевт билан маслахатлашинг..\nБу дори препаратини болалар ва ўсмирларда қўллаш мумкин эмас.\nБошқа дори препаратлари ва Леваксела®\nАгар Сиз бошқа препаратларни қабул қилаётган, яқинда қабул қилган ёки қабул қилишни режалаштираётган бўлсангиз, шифокорингиз ёки фармацевтга хабар беринг. Буни шунинг учун қилиш керакки, Леваксела® бошқа дори препаратларнинг таъсир механизмига таъсир қилиши мумкин.\nАйрим дори воситалари ҳам Леваксела® нинг таъсир механизмига таъсир қилиши мумкин.\nХусусан, агар Сиз қуйидаги дори препаратларидан биронтасини қабул қилаётган бўлсангиз шифокорга хабар беринг. Бу Леваксела® қўллаганда Сизда ножўя самараларини ривожланиш эҳтимолини ошиши билан боғлиқ:\nКортикостероидлар, баъзида улар стероидлар дейилади – яллиғланишни даволаш учун қўлланади. Сизда яллиғланиш ва/ёки пайларнинг узилишини ривожланиш эҳтимоли ошиши мумкин.\nВарфарин – қонни суюлтириш учун қўлланади. Сизда қон кетишининг эҳтимоли ошиши мумкин. Сизнинг қонингизни ивишини текшириш учун, шифокорингизга мунтазам қон тахлиларини қилиш талаб этилиши мумкин.\nТеофиллин – нафаснинг бузилишларини даволаш учун қўлланади. Агар Сиз Леваксела® ни қабул қилаётган бўлсангиз, Сизда хуруж (тиришишлар) ривожланишини эҳтимоли ошади.\nАспирин, фенбуфен, ибупрофен ва индометацин каби ностероид яллиғланишга қарши дори препаратлар (НЯҚП) – оғриқ ва яллиғланишни даволаш учун қўлланади. Агар Сиз Леваксела® ни қабул қилаётган бўлсангиз, Сизда хуруж (тиришишлар) ривожланишини эҳтимоли ошади.\nЦиклоспорин – аъзолар кўчириб ўтказилганидан кейин қўлланади. Сизда циклоспориннинг ножўя самараларини эҳтимоли ошиши мумкин.\nСизнинг юрак уришига таъсир қилиши мумкинлиги маълум бўлган дори воситалари. Уларга юрак ритмининг бузилишларини (хинидин, гидрохинидин, дизопирамид, соталал, дофетилид, ибутилид ва амиодарон каби антиаритмик препаратлар), депрессияни (амитриптилин ва имипрамин каби трициклик антидепрессантлар), руҳий бузилишларни (нейролептиклар) ва бактериал инфекцияларни (эритромицин, азитромицин ва кларитромицин каби “макролид” антибиотиклар) даволаш учун қўлланадиган дори препаратлари киради.\nПробеницид – подаграни даволаш учун қўлланади ва циметидин – меъда яраси ва жиғилдон қайнашини даволаш учун қўлланади. Бу дори препаратларидан бирини Леваксела® билан бир вақтда қўллашда алоҳида эхтиёткорликка риоя қилиш керак. Агар Сизда жигар билан муаммолар бўлса, шифокорингиз Сизга препаратнинг пастроқ дозасини буюриши мумкин.\nЛеваксела® таблеткаларини қуйидаги дори препаратлари билан бир вақтда қабул қилманг. Бу Леваксела® ни таъсир механизмига таъсир қилиши мумкинлиги билан боғлиқ.\nТемир таблеткалари (анемияни даволаш учун), рух, магний қўшимчалари ёки алюминий сақловчи антацидлар (меъданинг юқори кислоталилигини ёки жиғилдон қайнашини даволаш учун), диданозин ва сукральфат (меъда ярасини даволаш учун). 3-бўлимга “Агар Сиз темир таблеткалари, рух қўшимчаси, антацидлар, диданозин ёки сукральфат қабул қилаётган бўлсангиз” қаранг.\nОпиатлар мавжудлигига сийдик тахлили\nЛеваксела® қабул қилаётган одамларда сийдик тахлилида “опиатлар” деб номланувчи кучли оғриқни қолдирувчи воситалар мавжудлигига нисбатан сохтамусбат натижалар олиниши мумкин. Агар шифокорингиз Сизга сийдик таҳлилини буюрган бўлса, шифокорга Сиз Леваксела® қабул қилаётганингизни хабарини беринг.\nБу дори препарати туберкулёз чақирувчи бактерияларни аниқлаш учун лабораторияда ишлатиладиган айрим тахлилларнинг сохтамусбат натижаларига олиб келиши мумкин.\nБу дори препаратини қабул қилманг, агар:\nСиз ҳомиладор бўлсангиз ёки ҳомиладор бўлишингиз мумкин бўлса ёки ҳомиладорлигингизни гумон қилсангиз.\nСиз эмизаётган бўлсангиз ёки эмизишни режалаштираётган бўлсангиз\nАгар Сиз ҳомиладор бўлсангиз ёки бола эмизсангиз, ҳомиладор эканлигингизни гумон қилсангиз ёки ҳомиладорликни режалаштирсангиз, бу дори препаратини қабул қилишдан олдин шифокор ёки фармацевт билан маслаҳатлашинг.\nБу дори препаратини қабул қилгандан кейин Сизда ножўя самаралари, бош айланиши, уйқучанлик ва айланиш туйғуси (вертиго) ёки кўришни ўзгариши пайдо бўлиши мумкин. Бу самаралардан айримлари Сизнинг диққатни жамлаш ва реакция тезлиги қобилиятингизга таъсир қилиши мумкин. Агар бу юз берса, транспорт воситасини бошқарманг ва юқори даражада диққатни талаб қилувчи ишни бажарманг.\nЛеваксела® “қуёш шафақи FCF” бўёвчи сақлайди.\nАгар Сизда бу бўёвчига сезувчанлик бўлса, аллергик реакциялар чақириши мумкин.\nЛеваксела® ни қандай қабул қилиш керак.\nПрепаратни доимо аниқ Сизга шифокор ёки фармацевт айтгандек қабул қилиш керак. Агар Сизда гумонлар пайдо бўлса, шифокорингиз ёки фармацевт билан маслаҳатлашинг.\nБу дори препаратни қабул қилиш вақтида\nБу дори препаратни ичга қабул қилинг.\nТаблетка бутунлигича сув билан ютилади.\nТаблеткаларини овқатланиш вақтида ёки овқат қабуллар орасидаги ҳар қандай вақтда қабул қилиш мумкин.\nТаблеткалар икки тенг бўлакларга бўлиши мумкин.\nТерини қуёш нурларидан ҳимоя қилинг\nБу дори препаратини қабул қилиш вақтида ва уни қабул қилиш тўхтатилганидан кейин 2 кун давомида бевосита қуёш нурларидан ҳимояни таъминлаш керак. Бу терини қуёшга сезувчанроқ бўлиб қолиши ва куйиши мумкинлиги, санчилиш ёки пўрсилдоқлар хосил бўлиши сабабли керак, қуйидаги эҳтиёткорлик чораларига риоя қилиш керак:\nСиз ҳимоя омили юқори бўлган қуёшдан химояловчи кремдан фойдаланаётганингизга ишонч хосил қилинг.\nДоимо бош кийим ва қўл ва оёқларни беркитувчи кийим кийинг.\nҚуёш нурларининг таъсиридан сақланинг.\nАгар Сиз темир таблеткалари, рух қўшимчаси, антацидлар, диданозин ёки сукральфат қабул қилаётган бўлсангиз\nБу дори препаратларини Леваксела® билан бир вақтда қабул қилманг. Бу дори препаратларини Леваксела® қўллашдан энг камида 2 соат олдин ёки кейин қабул қилинг.\nПрепаратни қандай миқдорда қабул қилиш керак\nШифокорингиз Сизга қанча Леваксела® таблеткаларини қабул қилиш кераклигини ҳал қилади.\nДоза организмдаги инфекциянинг тури ва жойланишига боғлиқ.\nДаволаш давомийлиги инфекциянинг жиддийлик даражасига боғлиқ\nАгар Сиз Сизнинг дори воситангиздан самара жуда кучсиз ёки жуда кучли эканлигини ҳис қилсангиз, дозани мустақил ўзгартирманг, шифокорга мурожаат қилинг.\nКатта пациентлар ва кекса ёшдаги пациентлар\nБурун ёндош бўшлиқларининг инфекциялари\nИкки таблетка Леваксела® 250 мг бир марта ҳар куни.\nёки бир таблетка Леваксела® 500 мг бир марта ҳар куни.\nНафас билан давомли муаммолари бўлган одамлардаги ўпка инфекциялари\nИкки таблетка Леваксела® 250 мг бир ёки икки марта ҳар куни.\nёки бир таблетка Леваксела® 500 мг ёки икки марта ҳар куни.\nСийдик чиқариш йўлларининг шу жумладан буйрак ёки қовуқни инфекциялари,\nБир ёки икки таблетка Леваксела® 250 мг ҳар куни.\nёки ½ ёки бир таблетка Леваксела® 500 мг ҳар куни.\nПростата безининг инфекциялари\nёки бир таблетка Леваксела® 500 мг ёки бир марта ҳар куни.\nТери ва тери ости тўқималари, шу жумладан мушаклар инфекциялари\nКатта пациентлар ва буйрак касалликлари бўлган кекса пациентлар\nШифокор Сизга пастроқ дозани буюриши мумкин.\nБу дори препарати болалар ёки ўсмирларга буюрилмайди.\nАгар Сиз Леваксела® ни керагидан ортиқ миқдорда қабул қилган бўлсангиз\nАгар Сиз тасодифан керагидан кўп таблеткаларни қабул қилган бўлсангиз, дархол шифокорга мурожаат қилинг. Ўзингиз билан дори препаратининг ўрамини олинг. Бу шифокорни Сиз нима қабул қилганингизни билиши учун керак. Қуйидаги самаралар аниқланиши мумкин: хуружлар (тиришишлар), онгни чалкашиши, бош айланиши, онгни сусайиши, тремор ёки юрак уришини бузилишига олиб келувчи юрак билан муаммолар, шунингдек кўнгил айниши ва меъдада ачишиши ҳисси.\nЛеваксела® дозасини ўтказиб юбориш\nАгар Сиз препаратнинг дозасини қабул қилишни унутган бўлсангиз, агар фақат Сизга хали навбатдаги дозани қабул қилиш керак бўлмаса, эслаган заҳоти қабул қилинг. Ўтказиб юборилган дозанинг ўрнини тўлдириш учун икки марта дозани қабул қилиш мумкин эмас.\nАгар Сиз Леваксела® қабул қилишни тўхтатсангиз\nСиз фақат ўзингизни яхши хис қилаётганингиз учун, Леваксела® ни қабул қилишни тўхтатманг. Сизга шифокор буюрган таблеткалар қабул қилиш курсини якунлаш, Сиз учун муҳим. Агар Сиз таблеткалар қабул қилишни тез тўхтатсангиз, инфекция қайталаниши мумкин, Сизнинг ҳолатингиз ёмонлашиши мумкин ёки бактериялар бу дори препаратига чидамли бўлиб қолишлари мумкин.\nБарча дори воситалари каби, бу препарат, гарчи у ҳаммада ҳам пайдо бўлмасада, ножўя самаралар чақириши мумкин. Бу самаралар одатда, енгил ва ўртача даражали бўлади ва кўпинча қисқа вақт давомида ўтиб кетади.\nАгар қуйидаги ножўя самараларини сезсангиз, Леваксела® қабул қилишни тўхтатинг ва дархол шифокорга ёки касалхонага мурожаат қилинг:\nЖуда кам ҳолларда: (10000 одамдан 1 нафарида пайдо бўлиши мумкин)\nСизда аллергик реакция. Белгилари тошма, ютиш ёки нафас билан муаммолар, юзни, томоқни ёки тилни шишишини ўз ичига олиши мумкин.\nАгар қуйидаги жиддий ножўя самараларидан биронтасини сезсангиз – Сизга шошилинч тиббий даволаш талаб этилиши мумкин, Леваксела® қабул қилишни тўхтатинг ва дарҳол шифокорга мурожаат қилинг:\nКам ҳолларда: (1000 одамдан 1 нафарида пайдо бўлиши мумкин)\nСувли диарея, у қон сақлаши мумкин, қоринда спазмлар ва юқори ҳарорат бўлиши мумкин. Улар ичак билан оғир муаммоларнинг белгилари бўлиши мумкин.\nПайлар ва бойламларда оғриқ ва яллиғланиш, бу уларни узилишига олиб келиши мумкин. Ҳаммадан кўпроқ ахиллов пайи шикастланади.\nАчишиш, санчилиш, оғриқ ёки увишиш. Бу “нейропатия” деб номланувчи касалликнинг белгилари бўлиши мумкин.\nНомаълум: (бор бўлган маълумотлар асосида тез-тезлигини аниқлаш мумкин эмас)\nОғир тери тошмаси, у пўрсилдоқларни ҳосил бўлиши, лаблар, кўзлар, оғиз, бурун ва жинсий аъзолар атрофидаги терини кўчишини ўз ичига олиши мумкин.\nИштаҳани йўқолиши, тери ва кўзларни сарғайиши, тўқ рангли сийдик, меъда соҳасида (қоринда) қичишиш ёки оғриқлилик. Бу жигар билан муаммоларнинг белгилари бўлиши мумкин, улар баъзида ўлим билан якунланувчи жигар етишмовчилигини ўз ичига олиши мумкин, айниқса гепатит ва сариқликнинг оғир шакллари бўлган пациентларда.\nАгар Леваксела® ни қўллаш вақтида Сизда кўриш ёмонлашса ёки кўриш аъзоси томонидан бошқа бузилишлар пайдо бўлса, дарҳол шифокорга мурожаат қилинг.\nАгар қуйидаги ножўя самараларидан биронтаси жиддий бўлиб қолса ёки бир неча кундан кўпроқ давом этса, шифокорга мурожаат қилинг:\nТез-тез: (10 одамдан 1 нафарида пайдо бўлиши мумкин)\nУйқу билан муаммолар\nКўнгил айниши, қусиш ва диарея\nҚонда айрим ферментлар даражасини ошиши\nтез-тез эмас: (100 одамдан 1 нафарида пайдо бўлиши мумкин)\nБошқа бактериялар ёки замбуруғлар, Candida деб номланувчи замбуруғлар чақирган инфекциялар сонини ўзгариши, улар даволашни талаб қилишлари мумкин.\nҚоннинг айрим тахлилларининг натижалари асосида кўрсатилган лейкоцитлар сонини ўзгаришлари (лейкопения, эозинофилия)\nСтресс (хавотирлик), онгни чалкашишини туйғуси, таъсирчанлик, уйқучанлик туйғуси, қалтираш, айланиш туйғуси (бош айланиши).\nНафасни қийинлашиши (ҳансираш)\nТаъмни ўзгариши, иштаҳани йўқолиши, меъда томонидан бузилишлар ва овқат хазм бўлишини бузилиши (диспепсия), қорин соҳасида оғриқ, қоринни дам бўлиши (метеоризм) ёки қабзият.\nҚичишиш ва тери тошмаси, кучли қичишиш ёки тошма (эшакеми), кўп терлаш (гипергидроз).\nБўғимларда оғриқ ёки мушакларда оғриқ.\nЖигар (билирубин даражасини ошиши) ёки буйраклар (креатининнинг даражасини ошиши) билан муаммолар чақирган қон таҳлилларининг одатдаги бўлмаган натижалари олиниши мумкин.\nТромбоцитлар сонини пасайиши (тромбоцитопения) туфайли, кўкаришлар ва қон кетишларни пайдо бўлиши\nЛейкоцитлар сонини камайиши (нейтропения)\nКучайган иммун жавоби (ўта юқори сезувчанлик)\nҚонда глюкоза даражасини пасайиши (гипогликемия). Бу қандли диабети бўлган одамлар учун муҳим.\nМавжуд бўлмаган нарсалар кўринади ёки эшитилади (галлюцинациялар, паранойя), ўз жонига қасд қилиш фикри ёки хатти-харакатлар хавфи билан Сизнинг фикрингиз ва уйларингизни психотик реакциялар) ўзгариши.\nДепрессия, руҳий муаммолар, безовталик ҳис қилиш (қўзғалиш), одатдаги бўлмаган туш кўришлар ёки даҳшатли туш кўришлар.\nҚўл кафтларида ва оёқ кафтларида санчилиш ҳисси (парестезия)\nЭшитиш (қулоқларда шовқин) ёки кўриш (кўриш ўткирлигини пасайиши) билан муаммолар\nОдатдаги бўлмаган тез юрак уриши (тахикардия) ёки артериал босимни пасайиши (гипотензия)\nМушак кучсизлиги. Бу миастения гравис (нерв тизимининг кам учрайдиган касаллиги) бўлган одамлар учун мухим.\nБуйрак фаолиятини бузилишлари ва алохида ҳолларда буйрак етишмовчилиги, бу “интерстициал нефрит” деб номланувчи буйраклар томонидан аллергик реакция чақирган бўлиши мумкин.\nНомаълум (мавжуд бўлган маълумотлар асосида тез-тезлигини аниқлаш мумкин эмас)\nЭритроцитлар сонини пасайиши (анемия): бу оқаришга ёки эритроцитларнинг шикастланиши сабабли терини сарғайишига олиб келиши мумкин; барча тур қон хужайралари сонини пасайиши (панцитопения)\nИстима, томоқ оғриғи ва ўтиб кетмайдиган ўзини ёмон хис қилиш. Буни лейкоцитлар сонини пасайиши (агранулоцитоз) чақириши мумкин.\nҚон айланишини тўхташи (анафилактик шокка ўхшаш холат)\nҚонда қанд даражасини ошиши (гипергликемия) ёки қонда қанд даражасини пасайиши комага (гипогликемик кома) олиб келади. Бу қандли диабети бўлган беморлар учун муҳим.\nҲид сезишни вақтинчалик ўзгаришлари, ҳид ва таъм сезишни йўқолиши (паросмия, аносмия, агевзия)\nҲаракатланиш ёки юриш билан муаммолар (дискинезия, экстрапирамид бузилишлар)\nВақтинчалик онг ёки мувозанатни йўқолиши (хушдан кетиш)\nКўришни вақтинчалик йўқолиши\nВақтинчалик эшитишни ёмонлашиши ёки йўқолиши\nЮракнинг патологик тезлашган ритми, шу жумладан юракни тўхташи, хаётга хавф солувчи номунтазам юрак ритми (ЭКГ да кўринадиган “QT интервалини узайиши”, юракнинг электрик фаоллиги)\nНафасни қийинлашаши ёки хириллашлар (бронхоспазм)\nЎпкалар томонидан аллергик реакция\nТерининг қуёш ва ультрабинафша нурига юқори сезувчанлиги (фотосезувчанлик)\nАллергик реакция чақирган қон томирларининг яллиғланиши (васкулит)\nОғиз бўшлиғи тўқималарининг яллиғланиши (стоматит)\nМушакларни узилиши ва мушакларни парчаланиши (рабдомиолиз)\nБўғимларнинг қизариши ва шиши (артрит)\nОғриқ, шу жумладан белда, кўкракда ва оёқ-қўллардаги оғриқ\nПорфирияси (моддалар алмашинувининг жуда кам учрайдиган касаллиги) бўлган одамларда порфирия хуружи.\nКўришни ёмонлашиши билан ёки усиз давомли бош оғриғи (хавфсиз бош мия ички гипертензияси).\nЛеваксела® ни қандай сақлаш керак\nБолалар ололмайдигшан жойда сақлансин.\nБу препаратни картон қутида ва блистерда кўрсатилган яроқлилик муддати ўтганидан кейин қўлламанг. Яроқлилик муддати кўрсатилган ойнинг охирги кунига тўғри келади.\nДори препаратларни канализацияга ёки маиший чиқиндилар билан ташлаб юбориш мумкин эмас. Сиз бошқа қабул қилмайдиган дори препаратларни қандай утилизация қилиш кераклигини фармацевтдан сўранг. Бу чоралар атроф-муҳитни ҳимоя қилишга ёрдам беради.\nЛеваксела® нима сақлайди\nФаол модда – левофлоксацин. Плёнка қобиқ билан қопланган ҳар бир таблетка, 250 мг ёки 500 мг левофлоксацин левофлоксацин гемигидрати кўринишида сақлайди.\nЁрдамчи моддалар: микрокристалл целлюлоза, гидроксипропилцеллюлоза, кросповидон (А тури), ва магний стеарати таблетка ядросида, шунингдек гипромеллоза, индигокармин бўёвчиси (Е132), қуёш шафақи бўёвчиси (Е110) макрогол 4000, титан диоксиди (Е171), темир III оксиди бўёвчиси (Е172) ва темир II оксида бўёвчиси (Е172) (фақат 500 мг доза учун) таблетка қобиғида.\nЛеваксела® ва ўрам ичидагиси қандай кўринишга эга\nПлёнка қобиқ билан қопланган таблеткалар, 250 мг: пушти, узунчоқ, икки томонлама қавариқ, бир томони рискали таблеткалар.\nПлёнка қобиқ билан қопланган таблеткалар, 500 мг: тўқ сариқ, узунчоқ, икки томонлама қавариқ, бир томони рискали таблеткалар.\n5 ёки 7 таблеткадан блистерда.\n1 ёки 2 блистердан илова-варақаси билан бирга картон қутида.\nФақат шифокор рецепти бўйича\nСудралиб ўсувчи тоғжамбил ўти20.03.2018Кейинги мақола


Андижон вилоятидаги банкларда хориждан юборилган пул жўнатмаларини олиш қийинлашди. Банк расмийлари, юзага келган ҳолатни тасдиқлар экан, бунинг сабаби Тошкентдан валютанинг кам берилаётгани ва пул жўнатмалари сони кўпайиб кетганлиги билан боғлиқлигини айтди.\nАндижон вилоятининг Шаҳрихон туманида яшайдиган Акмалнинг айтишича, у Россиядан акаси юборган пулни олиш учун уч кун овора бўлган:\n- Акам ойимни даволатиш учун жума куни пул юборган эди. Уни олиш учун банкка чиқсам, ишламаяпти экан. Сўрасам, “эртага обедгача ишлаймиз, эртага келинг”, деб айтишди. Шанба эрталаб яна банкка чиқдим. Банк ичкаридан қулфланган, лекин одамлар навбат олиб кутиб турган экан. Бир соатлардан сўнг ичкаридан бир одам чиқиб, “бугун банк ишламайди, боринглар, кетинглар”, деди. Кейин Андижон шаҳрига бордим. Неча банкни айланиб чиққан бўлсам, бирортаси ишламас экан, деб таъкидлади у.\nОчередь людей перед зданием филиала банка Ипак йули в городе Андижане.\nАкмал душанба куни Ипак йўли банкининг Андижон шаҳар филиалида 10 соат навбатда туриб, пулни олишга муваффақ бўлганини айтди.\n- Hamkorbank, Infinbank, Agrobank, банкларининг барчасини айланиб чиқдим, барчасида тумонат одам. Одамлар ташқарида дарахтлар остидаги ўтнинг устида ухлаб ётишганини ҳам кўрдим. Онахонлар, ёш болали аёллар ҳам бор эди. Ипак йўли банкида беш юздан ортиқ одам, Infinbankда икки юзтача одам бор эди. Мен ҳам эрталаб навбатда турганимча, кечқурун соат олтиларда пулни олишга улгурдим, - дейди Андижондаги мобил мухбир.\nЛюди стоят в очереди перед зданием филиала банка Ипак йули в городе Андижане, чтобы получить денежный перевод.\nInfinbank нинг Андижон вилоят филиали мутахассиси Фаррухбек хориждан юборилган пул жўнатмаларини олиш учун юзлаб одамлар навбатда турганини тасдиқлади:\n- Бунинг икки сабаби бор. Биринчидан, ёз пайтида меҳнат муҳожирларининг пул жўнатмалари кўпайиб кетади. Шунинг учун пул олувчилар ҳам кўпаяди. Иккинчидан, ҳозир жўнатмани олиш учун районлардан шаҳарга келувчилар кўпайиб кетди, сабаби, тижорат банкларининг тумандаги филиаллари жўнатмалар беришни тўхтатган. Шунинг учун ҳам ҳамма шаҳарга ёпирилиб келмоқда, - деди банк мулозими.


Лойиҳаларда паспорт олиш, таълим олиш, меҳнат қилиш ва бошқа ҳуқуқларни амалга оширишда прописка билан боғлиқ чекловларни бартараф қилиш;\nдоимий ёки вақтинча пропискасиз (яшаш жойи бўйича ҳисобга турмаган) фуқароларни ишга қабул қилишни рад этиш билан боғлиқ амалиётга барҳам бериш;\nвақтинча ёки доимий пропискасиз ёхуд турган жойи бўйича ҳисобда турмасдан яшаганлик, яшашга йўл қўйганлик учун маъмурий жазо чораларини енгиллаштириш кабилар назарда тутилган.\nЛойиҳалар матнлари бугун Адлия вазирлигининг телеграмдаги “Ҳуқуқий ахборот” канали ва вазирликнинг ижтимоий тармоқлардаги саҳифаларида эълон қилиниши кутилмоқда.\nМазкур рукндаги бошқа мақолалар: « Амир Темур суйган кабутарлар йўқ бўлиб кетиш арафасида\tПропискасиз кўчмас мулк сотиб олиш. Иккиламчи бозордаги ҳолат. Янги ва эски уйларнинг нарх-навоси қандай бўлади? »


Россиянинг Самара областидаги синов полигонида сақланаётган ўқ-дори портлаши интенсивлашгани хабар қилинди. Бу ҳақда 19 июнь куни вилоят куч ишлатар тизимлардан олинган маълумотга таяниб Новости агентлиги хабар қилди.\nАйтилишича, 18 июнь куни бошланган ёнғин қолдиқлари ўқ-дори омборларига туташа бошлаган.\nФавқулодда вазиятлар вазирлигига кўра, 19 июнь куни ёнғин майдони 3 гектардан 0,3 гектаргача қисқарган.\nСешанба оқшомида қурол-аслаҳа омборида содир бўлган портлашлардан сўнг бу ерда 34 киши тиббий ёрдам сўраб мурожаат қилган, улардан 11 нафари касалхонага ётқизилган.\nСнарядлар портлаётган жойга яқин аҳоли пунктларидан қарийб олти минг киши эвакуация қилинган. Ҳозирда полигон ўраб олингани ва у ерга элтувчи барча йўллар ёпилгани айтилмоқда. Воқеа жойида ўт ўчирувчилар ва қутқарувчилар иш олиб бормоқда.


Юридик шахсларга ўз товарини нақд пулга сотишга рухсат берилди\n06 май 2021, Тошкент вақти: 22:00\nҲукумат 8 март куни ўзининг айрим қарорларига киритган ўзгартиришларга мувофиқ, юридик шахсларга ўзлари ишлаб чиқарган товарларни бошқа юридик шахсларга ва якка тартибдаги тадбиркорларга нақд пулда сотишига рухсат берилди, деб хабар қилди Адлия вазирлиги.\nИлгари ҳисоб-китоблар фақат нақд пулсиз шаклда амалга оширилиши мумкин эди.\nЯнги тартибга биноан нақд пул воситасидаги ҳисоб-китоблар битта шартнома доирасида энг кам ойлик иш ҳақининг 100 бараваригача (20 млн 273 минг сўмгача) миқдорда ҳамда назорат-касса машиналаридан фойдаланган ҳолда амалга оширилиши лозим.\nШу билан бирга, юқорида кўрсатилган сумма доирасида эндиликда товарларни улгуржи сотиш нақд пулда ёки нақд пулсиз шаклида, шу жумладан пластик карточкалар орқали ҳам амалга оширилиши мумкин. Илгари товарларнинг улгуржи савдоси фақат нақд пулсиз ҳисоб-китоб асосида амалга оширилиши лозим эди.\nАмалдаги қонунчиликка кўра чакана савдо корхоналари товарларни нақд пулсиз сотиши мумкин, лекин бунда нақд пулсиз ҳисоб-китоблар корхонанинг ойлик товар айланмаси умумий ҳажмининг 10 фоизи доирасида амалга оширилиши лозим эди.\nЎзгартиришларга асосан, товарларни нақд пулсиз сотишда чакана савдо корхоналари учун белгиланган мазкур чеклов бекор қилинди.


Samarkand Half Marathon’да Ситора Ҳамидова Ўзбекистон рекордини янгилади – Газета.uz\n1 ноябр 2020, 14:03 Спорт\nИккинчи бор ўтказилган Samarkand Half Marathon’да жами 43 нафар (31 нафари эркаклар, 12 нафари қизлар) профессионал спортчилар иштирок этишди. Югуриш трассаси «Регистон» майдонидан бошланиб, Самарқанднинг Бибихоним, Афросиёб, Ҳазрати Ҳизр, Хўжа Дониёр мақбараси, Улуғбек ва «Шоҳизинда» расадхоналари каби тарихий обидаларидан ўтади. Бу ҳақда «Газета.uz» мухбири хабар берди.\nАлександр Петров. Фото: Абдулло Ёдгоров / «Газета.uz»\nСитора Ҳамидова. Фото: Абдулло Ёдгоров / «Газета.uz»\nҚолаверса, виртуал пойга формати иштирокчиларга жой ва масофани танлаш эркинлигини беради ва натижалар Strava иловасида қайд этилган маълумотларга мувофиқ қабул қилинади. Яриммарафон дастурига «Скандинавча юриш» бўйича мусобақалар қўшилди ва 12 ёшгача бўлган болалар эса алоҳида болалар югуриш мусобақасида қатнашадилар.\nЮгуриш мусобақаси 1 дан 16 ноябргача давом этади. Мусобақа натижаларига кўра, энг яхши югурадиган шаҳар ва энг яхши югурадиган клуб аниқланади. Иштирокчилари энг кўп километр масофани босиб ўтадиган Ўзбекистон ҳудуди «Ўзбекистоннинг югурувчи пойтахти» кубогини қўлга киритади. Энг яхши югурувчи клуб ҳам тақдирланади.\nБу йилги хайрия марафони — аутизм спектри бузилиши (АСБ)га чалинган шахсларнинг имкониятлари ва ногиронлиги бўлганлар учун маданий ва санъат масканларидан фойдаланиш имкониятларига бағишланган. Samarkand Half Marathon’дан тушган маблағ аутизмга чалинган болалар учун Ўзбекистондаги мактаб-интернатларнинг бирида болалар ижодиёти студиясини яратиш учун сарфланади.


Замон билан ҳамнафас даргоҳ\nҚорабулоқдаги Д. Қўнаев номли коллеж қишлоқ хўжалиги соҳаси учун турли ихтисослар бўйича кадрлар тайёрлайди. Автомобиллар, тракторлардан фойдаланиш ва тузатиш юмушлари, металларни пайвандлаш, тикувчилик, ошпазлик, қурилиш устаси, сабзавоткорлик ва боғдорчилик гуруҳлари бор.\nАсосан қизлар таҳсил оладиган “Сабзавоткорлик ва боғдорчилик” гуруҳи учун қисқа вақт ичида иссиқхона барпо этилди. Унда тажриба ишларини ўтказиш учун барча шарт-шароитлар мавжуд. Гуруҳ раҳбари Арзимат Убаев бу йил иссиқхонада янги технология, яъни томчилатиб суғоришни ташкиллаштирди. Бу, албатта, ҳозирги замон талаби. Коллежда иқтисодиётни юксалтириб, маҳсулот унумдорлигини ошириш сирлари ҳам ўргатилмоқда. Шунингдек, А. Убаев экинларни замон талабига кўра дорилаш, ҳосилдорликни ошириш усулларини эринмай, бирма-бир тушунтиради ва амалда кўрсатади. Гуруҳни тугатган қизлар келажакда агроном бўлиб чиқади.\nҚорабулоқ аҳолиси жуда меҳнатсевар, тиниб-тинчимасдир. Экин-тикин билан шуғулланади, демак, ҳар бир уйга битта агроном бўлса, нур устига нур. Иссиқхонада етиштирилган бодринг, кўкатлар коллеж ошхонаси таомларини витаминлар билан бойитиб, чиқимларни оқламоқда.\nКоллежимиз барча ходимларининг келажак авлодни тарбиялаш, республикамизнинг гуллаб-яшнаши, равнақ топишига ҳисса қўшишларига тилакдошман. Барчангизга омад, соғлик тилаб, Ўқитувчилар куни билан табриклайман.\nШ. АБДУРАИМОВА, 2017-09-29, 20:38 250


Буюк Британия Хорватиядан мамлакат собиқ бош штаби бошлиғи Янко Бобеткони зудлик билан Хаага Халқаро трибуналига топширишни сўради.\n10 декабр 2019, Тошкент вақти: 00:24\nБобетко ҳарбий жиноятларни содир этганликда айбланмоқда. Британия ташқи сиёсат маҳкамаси вакили Дэнис Макшэйн Хорватиянинг НАТО ва Европа Иттифоқига аъзо бўлиши унинг халқаро трибунал билан ҳамкорлигига боғлиқ дея огоҳлантирди. Бироқ, Хорват расмийларига кўра, Бобетконинг адлия қўлига топширилиши мамлакатда вазиятни издан чиқариши мумкин. Генерал Бобетко 1991-95 йилларда серб айримачиларига қарши урушлар давомида халқ эътиборини қозонган. Хага трибунали Бобеткони 100 нафар серб миллатига мансуб шахснинг ўлимида айбламоқда.


Россиялик яккакураш жангчиси Фёдор Емельяненко 31 декабрда рингга қайтади\n07:37 / 31.12.2015\nКўплаб экспертларнинг фикрича, тарихда аралаш яккакурашнинг энг яхши жангчиси, россиялик Фёдор Емельяненко 31 декабрда рингга қайтади. Афсонавий спортчи Японияда улғайган, ҳинд миллатига мансуб жангчи Жайдип Сингх билан рингга тушади. Сингхнинг ҳисобида кикбоксинг қоидалари бўйича 51 та жангдан 40 та ғалаба ва MMA қоидалари бўйича 2 та жангдан 2 та ғалаба бор.\nАралаш яккакурашнинг номдор устаси, самбо бўйича бир неча карра жаҳон чемпиони, Японияда “Охирги император” деб аталувчи Фёдор Емельяненко ўз жангини йирик халқаро мусобақа Rizin Fighting World Grand Prix доирасида ўтказади. Бу мусобақа 29-31 декабрь кунлари Сайтама шаҳрида бўлиб ўтмоқда. Мусобақада 100 кг гача вазн тоифасига эга 8 нафар махсус танлаб олинган жангчилар беллашади.\nСингх россиялик спортчидан 12 см га банландроқ ва 11 йилга ёшроқ. Маълум қилинишича, Емельяненко — Сингх жанги Токио вақти билан 11:05 да бошланиши керак (Тошкент билан Токио орасидаги фарқ 4 соатни ташкил қилади, яъни бу жанг Тошкентда соат 15:05 бўлганида бошланади).\nЕмельяненко ММА’да ўтказган 40 та жангидан 35 тасида ғалаба қозонган. У охирги жангини 2012 йил июнда ўтказган. Емельяненко фаолиятини тугатгандан кейин Россия спорт вазири Виталий Мутконинг маслаҳатчиси бўлиб ишлаган ва “Россия ММА иттифоқи”нинг президенти ҳисобланади.\nЖангга тайёрланиш давомида Фёдор Москва, Амстердам ва Старий Осколда (Россиянинг Белгород вилоятидаги шаҳар, Емельяненконинг она шаҳри) машғулотлар ўтказди.\nАввалроқ спортчи эски жароҳатларини даволаб, ўзини яхши ҳис қилаётгани ва рингга қайтиш вақти келганини айтганди.


Тошкент метросидаги ўриндиқлар реставрацияси ҳақида расмий маълумот берилди\nҲозирда метрополитен станцияларидаги ўриндиқларни таъмирлаш ишлари олиб борилаётгани маълум қилинди.\n«Тошкент метрополитени» УК хабарига кўра, ушбу ишлар белгиланган жадвал асосида карантиндан олдинги даврда (йўловчилар учун хизмат кўрсатмаган пайтида) бошланган.\nТаъкидланишича, қайта тиклаш жараёни махсус устахоналарда олиб борилишини ҳисобга олиб, хиёбонларга ўрнатилган ўриндиқлар билан вақтинча алмаштириш тўғрисида ички қарор қабул қилинди (ҳозирда «Пахтакор» ва «Халқлар дўстлиги» станцияларида мавжуд).\nРеконструкция ишлари тугагандан сўнг, ўриндиқлар ўз жойларига қайтадан ўрнатилади, дейилади маълумотда.\n«Шу кунларда ижтимоий тармоқларда метро станциялардаги «янгиланган» ўриндиқлар тўғрисида нотўғри маълумот тарқатилиб халқнинг салбий муҳокамасига сабаб бўлмоқда.\nУшбу ҳолат қайд этилган ва расмда кўрсатилган станциялардаги гранит тошли ўриндиқлар ҳозир ҳам, бундан олдин ҳам бўлмаган. Аксинча, йўловчиларга қулай бўлиши учун (ишга туширилган пайтдан бошлаб) кенг ёғоч қопламали ўриндиқлар ўрнатилган.\nШуни ҳам маълум қиламизки, чекланган карантин даврида Тошкент метрополитенида таъмирлаш, қайта тиклаш ва бошқа қатор бунёдкорлик тадбирлари бўйича кенг қамровли ишлар амалга оширилган», - дейилади хабарда.


Юртимизда ҳар пайшанба куни соғлом овқатланиш куни деб белгиланган — Фарғона шифокори\nСоғлом овқатланиш деганда инсоннинг ҳаёт фаолияти, меъёрий ўсиши ва ривожланишини таъминлайдиган, унинг саломатлигини мустаҳкамлайдиган ҳамда каслликларнинг олдини олишда ёрдам берадиган овқатланиш тушунилади. Соғлом овқатланиш соғлом турмуш тарзини шакиллантиришнинг асосий йўнашларидан бири ҳисобланади. Бугунги кунда дунё миқёсида нотўғри оқатланиш натижасида касалликлар сони ортиб бормоқда.\nКунлик овқатланиш қуввати, одамнинг кунлик сарфлайдиган энергиясига мос келиши соғлом овқатланишнинг муҳим жиҳати ҳисобланади. Биз кўп ҳолларда сарф қилинадиган энергияга қараганда, овқат орқали кўпроқ энергия қабул қиламиз. Таркибида ёғ, қанд миқдори кўп бўлган ўта каллорияли озиқ-овқат маҳсулотларини кўпроқ истеъмол қиламиз. Ҳаёт тарзимиздаги бу нуқсонлар семизлик, диабет, қон босимининг кўтарилиши, атереосклериоз, инсульт ва шу каби бир қанча юрак-қон томир касалликларининг келиб чиқишига сабаб бўлади.\nСоғлом овқатланиш қоидаларидан бири, овқатланишда ишлатиладиган маҳсулотларнинг хилма-хил бўлишидир. Бу қоидага риоя этишлик тана аъзолари ва тизимларнинг меъёрдаги фаолиятини қўллаб-қувватлаш, саломатлигини мустаҳкамлаш, эрта қариш ва турли хил касалликларнинг олдини олиш ҳамда ташқи муҳитнинг зарарли таъсиридан ҳимоя қилиш учун зарур бўлган озиқ моддалар билан таъминлаш имконини беради. Таркибида у ёки бу зарур озиқ моддани кўплаб миқдорда сақловчи маҳсулот, организмнинг озуқа модда билан таъминловчи манба деб юритилади. Масалан, сут маҳсулотлари, кальцийнинг, гўшт-темирнинг, япроқли кўкат-фолат кислотасининг, сабзавот ва мевалар –С витамини ва фолат кислотасининг манбалари ҳисобланади. Бу маҳсулотларда ҳат учун зарур бўлган бошқа бир қатор озиқ моддалар жуда кам бўлиши ёки умуман бўлмаслиги мумкин. Бу эса овқатланишдаги турли хилликнинг зарурлигини яна бир бор таъкидлайди.\nҲайвон маҳсулотларидаги оқсиллар, ўсимлик оқсиллари олдида бир қанча афзалликларга эга. Шу билан бир вақтда аминокислоталар таркиби бўйича яхши балансланган рационни, гўштсиз ҳам масалан ўсимлик туридаги маҳсулотларни, сут маҳсулотлари ва тухум билан мужассамлаштириш асосида ҳам тузиш мумкин.\nОзиқ моддаларга бўлган эҳтиёж, турли одамларда турличадир: у жинсига, ёшига, жисмоний фаоллика, моддалар алмашинуви ва саломатлик холатларига боғлиқ бўлади.\nСоғлиқни сақлаш вазирлиги Жаҳон Соғлиқни сақлаш ташкилоти билан биргаликда Республикамиз аҳолиси учун соғлом овқатланиш тамойилларини ишлаб чиқди. Овқатланишда ушбу тамойилларга риоя этиш юқумли бўлмаган сурункали касалликларнинг олдини олишда муҳим ахамият касб этади.\nСоғлом овқатланиш тамойиллар қуйидагилардан иборат:\nТурли-хил озиқ-овқат маҳсулотларини истеъмол қилиш;\nБур кунда турли хил сабзавот ва мевалар истеъмол қилиш (камида 400 грамм)\nНон ва йирик ун маҳсулотларини, ёрма ва картошкани ҳар куни истеъмол қилиш;\nИстеъмол қилинаётган ёғ миқдорини назорат қилиш, кўпроқ ўсимлик ёғини истеъмол қилиш.\nЁғли гўшт ва ундан тайёрланган махсулотларни, дуккаклиларга, имкон даражасига қараб балиққа ёки парранда гўштга алмаштириб туриш:\nТаркибида ёғи ва тузи кам бўлган сут ва сут махсулотлари (қатиқ, пишлоқ, творог ва бошқа) ларни кўпроқ истеъмол қилиш.\nҚанд (шакар)ни камроқ истеъмол қилиш: таркибида қанд миқдори юқори бўлган ширинлик ва ширин ичимликларни истеъмол қилишни чегаралаш:\nТузнинг умумий миқдори кунига бир чой қошиқ (5 грамм) дан ошмаслиги ва фақат йодланган тузни истеъмол қилиш:\nОвқатланаётганда чой ичмаслик, чойни табиий шарбат, ичимлик суви билан алмаштириш ёки чойни асосий овқатланишлар оралиғидаги танаффусда ичиш:\nТаомни димлаб ёки қайнатиб пишириш таом тайёрлашда сарфланадиган ёғ, туз ва шакар миқдорини камайишига олиб келиши:\nЯнги туғилган чақалоқларни ҳайтининг дастлабки 6 ойлари давомида фақат кўкрак сути билан боқилишини қўллаб-қувватлаш; қўшимча овқатни аста-секинлик билан кўкрак сутидан ажратмаган холда киритиш:\nҲар куни жисмоний машқлар билан шуғулланиш.\nИнсоннинг фаол ҳаёт кечириши, унинг соғлом бўлиши узоқ умр кўриши, касалликларга чалинмаслиги албатта, соғлом овқатланишга боғлиқлигини унутмайлик.\nСоғлом овқатланиш – узоқ умр гаровидир.\n← Оналар ва болалар ўлими юқори бўлган вилоятлар маълум қилинди\nҚўқон: тез тиббий ёрдам хизматида ўзгаришлар →\n11.05.2018 fsh.uz 628\n06.04.2018 fsh.uz 522\n07.04.2018 fsh.uz 684


Таэквондо. Эйндховендаги турнирда 8та медал қўлга киритилди / Olamsport.com\nТаэквондо. Эйндховендаги турнирда 8та медал қўлга киритилди\nТеглар : ТаэквондоГолландияШокин\nЭйндховен шаҳрида таэквондонинг олимпия спорт турлари оиласига мансуб йўналиши бўйича Голландия Очиқ чемпионати бўлиб ўтди.\nМусобақа ёшлар ва катталар ўртасидаги ташкил этилди. Голландия Очиқ чемпионатида Ўзбекистон терма жамоасининг 18 нафар аъзоси ҳам юртимиз спорт шарафини ҳимоя қилди. Улардан 8 нафари ғолиб ва совриндорлар сафидан жой олди.\nЁш таэквондочиларимиздан Мадина Маннопова, Жасур Жайсунов ва Улуғбек Рашидов олтин медални қўлга киритди. Озода Собиржонова, Бекзод Ибрагимов ва Шаҳзод Жўраев кумуш медалга сазовор бўлди.\nКатталар ўртасида жаҳон чемпиони Дмитрий Шокин бу сафар финалга қадар мағлубиятсиз етиб бориб, кумуш медал билан тақдирланди. Баҳром Абдуллаев эса бронза медалига лойиқ кўрилди. Терма жамоамиз делегацияси эртага тонгда юртимизга қайтиб келади.\n"Катта дубулға" мусобақаси. Ўзбекистон терма жамоаси эртага Хитойга учиб кетади 0


ИнтерФУТБОЛ :: Трансферлар балансини ушланг!\nТрансферлар балансини ушланг!\nЖаҳон клубларининг охирги 10 йилликдаги трансферлар баланси. Диққат, еврокубоклардан четлаштирилган «Манчестер Сити» кўрсаткичи минус миллиард еврога тенглашибди. Мана, қуйидаги тасвирлар ва фактларга қараб, бу борада ўзингиз хулоса чиқаришингиз мумкин.\n** Охирги 10 йил бадалига «Манчестер Сити»нинг битта мавсум давомидаги харажати атиги 2 марта 100 млн. еврога етмади. Бундай ҳолат Хосеп Гвардиола бошқаруви даврида бир бора (ўтган мавсум) кузатилди. Айниқса, 2015-2017 йиллар оралиғидаги салбий баланс жуда ваҳимали. Ўшанда БААдан келаётган пул оқими жўмраги бутунлай очилган ва «Сити» футбол бозорида 730 млн. евродан кўпроқ сарфлаганди. Энг ажабланадиган томони, «шаҳарликлар» бирор марта «ёввойи» трансферга қўл уришмаган. Дейлик, клубнинг энг қимматбаҳо хариди (Кевин де Брюйне) 76 млн. еврога тушган. Қолаверса, баҳоси 50 «лимон»дан ошган ўйинчилар сони 11 нафар, холос. Хуллас, «Сити»нинг катта камомади асосан трансферлар сонига боғлиқ. Шунинг баробарида жамоа манфаатли тарзда футболчи сотишда ҳам оқсаган. Рекорд даражадаги рақам кулгули: Данило учун «Ювентус»дан атиги 37 млн. евро олинган. 2005 йили амалга оширилган келишув ҳамон сотиш бобида клуб тарихидаги иккинчи йирик трансфер бўлиб тургани кўп нарсадан далолат. Ўшанда Шон Райт-Филлипс «Челси»га 31 млн. евро эвазига ўтганди.\n** Кўпчилик «ПСЖ»ни «пул қопи» сифатида таърифлайди, бироқ охирги 10 йилликдаги харажатлар рўйхатига қарасак, Париж клуби ҳаттоки, юқори учталикка ҳам кирмайди. Агар Неймар учун берилган 222 млн. еврони ҳисобга олмасак, «ПСЖ» энг серхаражат 10та клуб орасида охирги қаторга жойлашарди. Тўғри, парижликларда трансферлар баланси жуда ёмон, барибир. Демак, ҳамма гап яна сотиш ишларига тақалади. «ПСЖ» охирги 10 йилда атиги икки футболчисини нисбатан муносиброқ суммада пуллади - Гонсало Гуэдеш учун «Валенсия»дан 40 млн. ва Давид Луиз учун «Челси»дан 35 млн. евро олинди. Таққослаш учун айтсак, «Милан» ҳам шу даражада футболчи сотмоқда, фарқи шуки, Италия клуби харидларга Франция грандига нисбатан 4 баравар кам сарфлайди.\n** Топ-клублар орасида «Челси»да харажат ва даромад баланси қолганларникига нисбатан бироз яхшироқ. Янги аср бошида футбол бозорини «портлатиб» юборган Лондон клуби ҳамон харажат қилишдан тийилмаяпти, лекин шунинг баробарида даромади ҳам чакки эмас. Дейлик, «Челси» ҳисобида суммаси 50 млн. евродан ошган 4та трансфер бор. Қолаверса, лондонликлар 7 нафар футболчи учун 30 млн. евродан кўп олишган. Эден Азар (100 млн. евро), Диего Коста (66 млн. евро) ва Оскар (60 млн. евро) трансфери эса балансни нисбатан эпақада ушлаб турибди.\n** «Бавария»га ҳам алоҳида эътибор қаратиш керак - охирги 10 йилда ЧЛ финалига 3 марта чиққан (тўғри, 10 йилликнинг бошида) Германия клуби трансферлар бозорида бирор марта ўзини йўқотиб қўйгани йўқ. «Бавария»да сотув ишлари унча яхши эмас, шунинг баробарида харидлар меъёрида: суммаси 40 млн. евродан ошган 1тагина трансфер бор.\n** Асосий факт: трансферлар баланси энг ёмон 3та клубдан ҳеч бири охирги 10 йилда ЧЛ бош совринини қўлга киритмаган.\n** Кўпчилик «Бенфика»нинг трансферлар бобида энг яхши клуб эканлигини билади, лекин плюс даражасини тасаввур қилмаган бўлса керак. Тўғри, Португалия жамоасининг бу борада қолганлардан яққол ўзиб кетганида битта салмоқли сабаб бор - Жоау Фелиш трансфери. Зеро, «Бенфика» шу биргина футболчи учун «Атлетико»дан нақ 126 млн. евро олди. Умуман олганда, лиссабонликларда қимматбаҳо трансферлар қалашиб ётибди, акс ҳолда, 10 йилликдаги даромад миқдори 1 миллиард еврога етмасди. «Бенфика» бу борада ягона.\n** «Порту» ва «Аякс»нинг кўрсаткичи деярли тенг - ўртада атиги 80 млн. евролик фарқ бор. Диққат қилинг, «Аякс» ҳаттоки, «Удинезе»дан ҳам кам сарфлайди. Нидерландия грандининг энг қимматбаҳо хариди - Миралем Сулаймони (16 млн. евро). Фарқни қаранг, амстердамликлар биргина Маттейс де Лигт учун нақ 85 млн. евро (сотиш бобида энг қимматбаҳо трансфер)ни қуртдек санаб олишган.\n** «Сантос» (Бразилия) ва «Динамо» Зг. (Хорватия) менежерларига тасанно. Ҳа, бу жамоаларнинг кўрсаткичи «Бенфика» плюси олдида ҳеч нарса эмас, лекин уларда португалияликлардан фарқли ўлароқ, тижорат ва телевизион даромадни ошириш имконияти жуда паст. Бразилияликлар суперюлдузлар - Неймар ва Родриго трансфери (100 млн. евродан кўп) туфайли балансда плюсни таъминлаган бўлсалар, хорватлар сон ҳисобига мувозанатни яхши ушлаб туришибди, яъни улар футболчиларнинг ёрқин юлдуз бўлишларини кутиб ўтиришмайди. Мисол учун, Лука Модрични ҳам «мурғак»лигида сотишган. Энг муҳими, «Динамо» нақ 6 трансферда 10 млн. евродан кўп олган. Энг қимматбаҳо ўйинчилар: Марко Пьяца (2016 йили «Ювентус»га 23 млн. еврога сотилди), Дани Ольмо (2019 йили «РБ Лейпциг»га 20 млн. еврога сотилди) ва Филип Бенкович (2018 йили «Лестер»га 14,5 млн. еврога сотилди).\n** Агар Россия клублари кўрсаткичига қарасак, «Зенит» манфий балансга эга жаҳон клублари орасида юқори 20таликда! Питер клуби Россиянинг ўзида мутлақ пешқадам!\n** Охирги 10 йилликда Россия Премьер-лигасида лоақал 1 марта ғолиб чиққан клублардан биргина ЦСКАнинг баланси плюс, холос. Чунончи, «армиячилар» 8та трансфердан бинойидек пул олишган: Александр Головин (30 млн. евро), Юрий Жирков (21 млн. евро), Аҳмад Мусо (19,5 млн. евро), Милош Красич (15 млн. евро), Сейду Думбия (14,4 млн. евро), Вагнер Лав (22 млн. евро, 2та келишув суммаси), Витиньо (12 млн. евро).\n** «Кубань»! Бу клуб мисоли трансферлар балансига жиддий эътибор қаратмаслик кераклигига ишорами? Краснодарликлар дейлик, Ласина Траоре трансфери (18 млн. евро)дан кейин ўзларини ўнглаб олишлари мумкин эди, бироқ катта пул таъсири билингани йўқ...


Мажбуриятлари Бош сахифа\nЎзбекистон Республикаси Соғлиқни сақлаш вазири Шадманов Алишер Қаюмович вазифалари ва ҳуқуқлари қуйидагилардан иборат:\nВазирлик ва унга қарашли муассасалар, ташкилотлар, ўқув юртлари ва корхоналар фаолиятини ташкиллаштириш ва уларга умумий раҳбарлик қилиш;\nВазирлик ҳайъатининг фаолиятини бошқаради;\nВазирлик ишини режалаштириш ва унинг бажарилиши устидан назоратни олиб боради;\nВазирлар Маҳкамаси томонидан белгиланган ходимлар сони ва меҳнатга ҳақ тўлаш фонди доирасида марказий аппарат тузилмасини ва штат жадвалини, Вазирлик таркибий бўлинмалари тўғрисидаги низомларни, Вазирликка қарашли муассасалар, ташкилотлар ва корхоналарнинг низомлари ва уставларини тасдиқлайди;\nВазирлик марказий аппарати ходимларини ва Вазирликка қарашли муассасалар, ташкилотлар ва корхоналарнинг раҳбарларини белгиланган номенклатурага мувофиқ, вилоятлар ва Тошкент шаҳар соғлиқни сақлаш бошқармалари бошлиқларини, вилоят кўп тармоқли тиббиёт маркази, вилоят кўп тармоқли болалар тиббиёт маркази бош врачини, шунингдек вилоятлар тиббий ташхис марказлари, туманлар (шаҳарлар) тиббиёт бирлашмалари раҳбарларини тегишли ҳудуд ҳокимининг тавсиясига кўра лавозимга тайинлайди ва лавозимдан озод қилади.\nҚуйидаги тузилмаларга вазир тўғридан-тўғри раҳбарлик қилади ва улар вазирга ҳисобдордир:\nЛицензия бериш ва нодавлат муассасалари томонидан кўрсатиладиган тиббий хизматларнинг сифатини назорат қилиш бошқармаси фаолиятига;\nНазорат инспекцияси фаолиятига;\nИқтисодиёт, молиялаштириш ва истиқболни аниқлаш бош бошқармаси фаолиятига;\nКадрлар билан ишлаш бошқармаси фаолиятига;\nЮридик хизмат фаолиятига;\nМахсус бўлим фаолиятига;\nМатбуот хизмати фаолиятига;\nТашқи иқтисодий фаолиятни мувофиқлаштириш департаменти фаолиятига;\nСоғлиқни сақлашни бошқаришнинг ҳудудий органлари фаолиятига;\nРеспублика ихтисослаштирилган илмий-амалий тиббий марказлар фаолиятига;\nРеспублика ихтисослаштирилган тиббий марказлар фаолиятига;\n“Ўзбекистон тиббиёт журнали” фаолиятига.\nБундан ташқари, молиявий, шунингдек моддий-техника таъминоти, ходимларнинг моддий ва маиший шароитларини яхшилаш билан боғлиқ масалаларни амалга ошириш вазирнинг вазирфаси ҳисобланади.


«Навоийазот» ўз биносидаги фавқулодда ҳолат туфайли одамлар ҳалок бўлгани ҳақидаги хабарларни рад этди\n16:05 / 12.09.2015\nНавоий вилояти ҳокимлигининг «Дўстлик байроғи» газетаси «Навоийазот» АЖнинг 1-цехида юз берган фавқулодда ҳолат туфайли одамлар ҳалок бўлгани ҳақидаги ахборотларни рад этиб чиқди. Газетанинг 11 сентябрь сонида ушбу ҳолат юзасидан аниқ ахборот берилди.\nНашрнинг ёзишича, 2 сентябрь куни эрталаб соат 8:50да «Навоийазот» АЖнинг 1-цехида фавқулодда ҳолат содир бўлган. Бунинг натижасида 11 киши енгил тан жароҳати олган. Бу ҳолатдан жабрланганлар корхона ҳудудидаги шифохонага етказилиб, уларга керакли тиббий ёрдамлар кўрсатилган. Жароҳатланганларнинг 7 нафари шифохонада ётиб даволанишни рад этишган, 1 нафарига эса кейинги кун жавоб берилган.\nҚайд этилишича, корхона маъмурияти ва барча ходимларнинг тезкор ва уюшқоқлик билан олиб борган ҳаракатлари натижасида ҳодиса оқибатлари бартараф этилиб, 4 сентябрь куниданоқ цехнинг ишлаб чиқариш кўрсаткичлари аввалги даражага кўтарилди. Ўз навбатида, «Дўстлик байроғи» газетаси «айрим шубҳали электрон оммавий ахборот воситаларининг ушбу ҳолат юзасидан ёритган хабарлари ҳақиқатга тўғри келмаслиги» ҳақида ёзмоқда.\n«Уларнинг саҳифаларида кимё заводи раҳбарияти жабрланганлар ва «қурбон бўлган»лар ҳақидаги маълумотлар ҳамда воқеа сабабларини сир тутишаяпти, деган бўҳтон гаплар урчиб кетди. Интернетда берилаётган маълумотлар атайин «шов-шув» кўтариш учун ўйлаб топилган, бўрттирилган. Ушбу хатти-ҳаракатлар сайтларнинг оммабоплигини ошириш мақсадида, гўёки йирик кимё ишлаб чиқариш корхонасида юз берган «портлаш» атрофида «пашшадан фил ясаш»дан ўзга нарса эмасдир», — дейилаади хабарда.\nМаълум қилинишича, ҳозирги вақтда бўлиб ўтган воқеани текшириш учун махсус комиссия тузилиб, воқеа сабабларини ўрганиш устида иш олиб борилмоқда.


Оффшор ҳудудлар рўйхати кенгайтирилди | NORMA.UZ\nЮридик ва жисмоний шахслар томонидан валюта операциялари амалга оширилишининг асосланганлиги юзасидан мониторинг олиб бориш тартиби тўғрисида низомга ўзгартиришлар ва қўшимчалар киритилди (рўйхат рақами 2467-3, 12.10.2020 й.).\nБиринчидан, банк филиаллари ва божхона хизмати органларининг ҳудудий бошқармаларидан ахборот оладиган солиқ органлари аниқлаштирилди - ҳудудий давлат солиқ бошқармалари ва Йирик солиқ тўловчилар бўйича ҳудудлараро давлат солиқ инспекцияси.\nИккинчидан, мезонлардан бирига тузатиш киритилди – резидент-жисмоний шахс томонидан жисмоний шахсларнинг хориждаги ҳисобварағига пул маблағлари ўтказмаси суммаси. Агар бир календарь йили давомида ўтказма суммаси 100 млн сўмдан ортиқ бўлса (илгари – экв. $10 минг) банклар хабар беришлари керак.\nУчинчидан, валюта операциялари тўғрисидаги маълумот илгаригидек йил бошидан ўсиб бориш тартибида эмас, балки ҳар ҳисобот ойи учун алоҳида тақдим этилади.\nТўртинчидан, божхона органлари ҳам олиб кирилаётганда, ҳам олиб чиқилаётганда (илгари – фақат олиб кирилаётганда ва оширилганда) аниқланган товарнинг фактура қийматини асоссиз равишда ошириш ва камайтириш ҳолатлари тўғрисида хабар беришлари керак.\nБешинчидан, улар билан валюта операциялари (импорт бўйича тўлов, банк ҳисобварақларига ўтказиш, таҳр.) мониторинг қилиниши лозим бўлган оффшор ҳудудлар рўйхати кенгайтирилди. Унга Америка Самоаси, Аруба, Гватемала, Доминика, Кирибати, Монако, Норманд Олдерни ороли, Питкэрн, Сан-Марино, Сен-Мартен (Синт-Мартен), Уругвай и Филиппин киритилди.\nОлтинчидан, мониторингнинг янги механизми жорий этилди. Олинган маълумотларни ўрганиш чоғида солиқ органлари электрон ахборот базаларидаги ҳамда ўзларида мавжуд бошқа маълумотларга таянадилар. Валюта операцияларини амалга ошириш тартиби бузилганлик ҳолатлари аниқланганда, хўжалик юритувчи субъектга сўровнома юборилади:\nҲужжат Қонун ҳужжатлари маълумотлари миллий базасида эълон қилинган ва 12.10.2020 йилдан кучга кирди.


«МЮ» мураббийи УЕФА рейтингида 136-ўринда турган жамоага мағлуб бўлишни Мерфи қонунияти билан оқламоқчи бўлди\n09:30 / 19.02.2016\n«Манчестер Юнайтед» жамоаси бош мураббийи Луи ван Гаал Европа лигаси 1/16 финалида Даниянинг «Мидтьюлланд» жамоасига қарши кечган баҳсдаги 1:2 ҳисобидаги мағлубиятни Мерфи қонунияти билан изоҳлади. Бу ҳақда BBC Sprot хабар тарқатган.\n«Мен ўйлайманки, бугун Мерфи қонунияти иш кўрсатди. Барчаси ёмон бошланди. Бўлиши мумкин бўлган энг ёмон эҳтимоллар рўй берди. Дастлабки 10-15 дақиқада футболчиларимиз майдонда нима қилишаётганини ўзлари ҳам англашмади. Билмадим уларнинг миясида қандай фикрлар айланди. Биринчи голни рикошетдан сўнг ўтказиб юбордик. Буниси энди ортиқча эди.\nИккинчи бўлимда эса ҳар бир яккакурашни бой бердик. Ҳар бирида. Биз рақибга иккинчи голни уришга шунчаки ҳақли эмасдик.\nАфсуски ўз имкониятларимиздан ҳам фойдалана олмадик. Лингардда икки марта ўзини кўрсатиш учун ажойиб вазият юзага келган эди», дейди мураббий.\nМанчестерликлар сафардаги бу ўйиннинг 37 дақиқасида ҳисобни очишди. Мемфис Депай Жесси Лингарднинг пасини голга айлантирди. Данияликларнинг тиниб-тинчимаган футболчиси Пионе Систо эса биринчи тайм тугаши арафасида ҳисобни тенглаштирди. Мезбонларга ғалаба келтирган гол ўйиннинг 77 дақиқасида Пол Онуачу томонидан урилди.\nАйни вақтда «Манчестер Юнайтед» лазаретида 13 футболчи даволанмоқда. Даниядаги ўйин арафасидаги машғулот вақтида эса асосий дарвозабон Давид Де Хеа жароҳат олиб, сафдан чиқди. Унинг тиззасидан олган жароҳати қанчалик оғирлиги ҳали маълум эмас. Унинг ўрнида энди Серхио Ромеро дарвозани қўриқлайди.\nАйни вақтда «Манчестер Юнайтед» УЕФАнинг клублар рейтингида 20-ўринда қайд этилган. «Мидтьюлланн» эса 136-ўринда. Бу жамоалар ўртасидаги жавоб учрашуви 25 февраль кунига белгиланган.\nМерфи қонунияти - ҳазиломуз фалсафий принцип бўлиб, омадсизлик кетидан омадсизлик келиши, келажакка ишончсизлик ва олдиндан таслим бўлишни, бўлиб ўтиши кутилган ёмон воқеанинг албатта содир бўлишини англатади. Унинг асоси 1949 йилда АҚШ Ҳарбий ҳаво кучлари хизматчиси сифатида фаолият кўрсатган капитан Эдвард А. Мерфи номи билан боғлиқ.


Архивы САЁҲАТ - tafsilar.info\nМирзиёевнинг Россияга ташрифи эпидемиологик вазиятга боғлиқ\n09 Aprel 22:52 by Редакция\nДавлат раҳбарининг матбуот хизмати Россия Федерациясига ташрифи коронавирус билан боғлиқ вазият қандай ривожланишига боғлиқлигини айтди. Бу ҳақда Ўзбекистон раҳбарининг матбуот котиби Шерзод Асадов бугун брифинг чоғида айтиб ўтди. «Эпидемиологик вазиятга қараб, жорий йилда Ўзбекистон Президентининг Россия Федерациясига расмий ташрифи ташкил этилади ва томонлар ушбу тадбирга жуда жиддий даражада тайёргарлик кўришмоқда», — деди Асадов. Эслатиб ўтамиз,\nПРЕЗИДЕНТРОССИЯСАЁҲАТТАШРИФШАВКАТ МИРЗИЕЕВэпидемиологик вазият\nУкраина Президенти Макрон билан учрашишни режалаштирмоқда\n09 Aprel 20:01 by Редакция\nФранциянинг Украинадаги элчиси Этиен де Понсен Украина Президенти Владимир Зеленский иш сафари билан Францияга ташриф буюриши ва Франция Президенти Эммануел Макрон билан учрашиши ҳақида маъруза қилди. Хабар қилинишича, саёҳат қисқа вақт ичида амалга оширилади. «Ташрифнинг асосий мақсади — Макрон билан яккама-якка учрашишдир», деди у маҳаллий оммавий ахборот воситаларига берган интервюсида ва саёҳат келаси ҳафта охирида\nПуллик йуллар учун 5-6 доллар тўлаш керак\n26 Mart 09:16 by Редакция\nЎзбекистоннинг пуллик автомагистралларида Самарқанд ва Андижонга саёҳат нархи бўйича дастлабки маълумотлар маълум бўлди. Максимал тезлик 120-150 км/соатни ташкил қилиши мумкин, йул ҳақи эса 5-6 доллар. Бу ҳақда ДХШ агентлиги вакили маълум қилди. Прогноз қилинаётган Тошкент-Самарқанд ва Тошкент-Андижон йулларида ҳаракатланадиган автомобиллар тахминан 5-6 доллар туради, деди ЎзЛиДеП Пресс-клубидаги Давлат-хусусий шерикликни ривожлантириш агентлигининг вакили. Унга кўра, Тошкентдан\nҚирғизистон Бош вазири расмий ташриф билан Ўзбекистонга етиб келди\n25 Mart 19:17 by Редакция\nҚирғизистон Бош вазири Улуғбек Марипов бугун, 2021 йил 25 март куни Ўзбекистонга келди. Ўзбекистон Республикаси Ташқи ишлар вазирлигининг хабар беришича, уни Ўзбекистон ҳукумати раҳбари Абдулла Арипов Тошкент аэропортида кутиб олди. Аввалроқ Марипов 25-26 март кунлари бўлиб ўтадиган Ўзбекистон ва Қирғизистон ўртасидаги икки томонлама ҳамкорлик бўйича ҳукуматлараро комиссия йиғилишида иштирок этиши айтилган эди. Эслатиб ўтамиз, Қирғизистон\nБОШ ВАЗИРСАЁҲАТТАШРИФЎҚИШҚИРҒИЗИСТОНҳукуматлараро комиссия\nЯпония Бош вазири шу йил апрел ойида АҚШга ташриф буюради\n12 Mart 11:00 by Редакция\nЯпония Вазирлар Маҳкамаси Бош котиби Катсунобу Като мамлакат бош вазири Ёсихиде Суганинг АҚШга бўлажак сафари тўғрисида хабар берди. бу эрда Президент Жозеф Байден билан учрашув режалаштирилган. «Бош вазирнинг АҚШга ташрифи апрел ойининг биринчи ярмида амалга оширилиши режалаштирилган», деди у. Аввалроқ Като Япония томони Суганинг АҚШга эрта ташрифини кутаётганини, аммо уни тайёрлашда янги коронавирус тарқалиши билан\nАҚШБАЙДЕНБОШ ВАЗИРЁсиҳиде СугаСАЁҲАТЯПОНИЯ


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Гиёҳванд моддалар савдоси шуғулланган жиноий гуруҳ фош этилди\t12:48, 24 август 2016\tБугун гиёҳвандлик қанчалар мудҳиш иллат эканини тушунтириб ўтишга асло ҳожат йўқ. Ҳар биримиз унинг ҳалокатларию, оқибатларини яхши биламиз. Гиёҳванд моддаларни етиштириш, сотиш, етказиб бериш, сақлаш, воситачилик қилиш сингари ҳар қандай қилмиш жиноят экани, бундай ишга қўлга урганлар қонун олдида жавоб бериши ҳам ҳеч кимга сир эмас. Аммо, негадир бу иллат ҳам, у билан боғлиқ жиноятлар ҳам таг-туги билан йўқолиб кетмаётгани ачинарлидир. Ҳар йили гиёҳванд моддалар билан боғлиқ минглаб жиноятлар фош этилади, қанчадан-қанча жиноятчилар жавобгарликка тортилади, тонналаб наркотик моддалар йўқ қилинади. Шу билан бирга бу офат ҳар йили қанчадан инсонларнинг умрига зомин бўлади, не-не оилаларни пароканда қилади...\nБу галги қаҳрамонларимиз ҳам бу ҳақиқатни билмаган бўлиши мумкин эмас. Аммо, улар барибир нафс йўриғига юриб, ноқонуний ҳатти-ҳаракат содир этганликлари сабаблари юзлари шувут бўлиб қолди. Уларнинг энг кичига аллақачон қирқ ёшдан, каттаси эса элликдан ошиб қолган бўлса-да, ҳамон оқ-қорани ажрата олишмаганга ўхшайди. Тергов маълумотларига кўра, Валерий Лозовский, Георгия Саркисянц, Владислав Аганов ҳамда Павел Юрченкодан иборат бўлган бу жиноий гуруҳ анчадан бери наркотик моддалар олди-бердиси билан шуғулланиб келишган. Касални яширсанг, иситмаси ошкор қилади, деб бежиз айтишмаган. Жиноий гуруҳнинг хатти-ҳаракатлари анчадан бери ҳуқуқ-тартибот идоралари эътиборини тортиб келарди. 2015 йилнимнг 4 март куни “А” исмли фуқаро миллий хавфсизлик хизматининг ҳудудий бошқармаларидан бирига ариза билан мурожаат қилиб, Валерия Лозовскаядан уч ўрам гиёҳванд модда сотиб олганини маълум қилди. Кимёвий экспертиза тақдим этилган ашёвий далилнинг 0,45 грамм миқдоридаги “гашиш” моддаси эканини аниқлади. Суриштирувлар натижасида, мазкур жиноят занжирининг илк халқаси Павел Юрченкога бориб тақалиши маълум бўлди. Аниқланишича, 2015 йилнинг 3 март куни Владислав Аганов билан пойтахдаги “Шош” ресторани олдида учрашган унга сотиш учун тўрт ўрамдаги “гашиш”ни тутқазган. Владислан “оғу”ни шу куннинг ўзида 200 минг сўм эвазига навбатдаги “халқа” – Георгий Саркисянцга, у эса, Валерий Лозовскийга етказиб берган. Валерий ўрамлардан бирини ўзида олиб қолган ва қолганларини фуқаро “А”га пулллаган.\nБу ҳолат эртаси куни ҳам давом этди. В.Аганов П.Юрченкодан олган 2 ўрам “заҳри қотил”ни Г.Саркисянцга 100 минг сўмга пуллайди. Шу тариқа “маҳсулот” эски йўналиш орқали, дастлаб В.Лозовскийга, кейин фуқаро “А”га етказилади. Фуқаро “А” эса бу гал ҳам ўз бурчига содиқ ҳолда, икки ўрамдаги 0,3 грам “гашиш”ни Миллий хавфсизлик хизмати ходимларига топширади. Воқеалар худди шу кўринишда яна уч маротаба – 10, 12 ва 17 март кунлари такрорланади. Фуқаро “А” эса, ҳар гал олган гиёҳванд моддаларни ҳуқуқ-тартибот ходимларига келтириб топширар, орган ходимлари уларни экспертизадан ўтказиб, “ашёвий далил” сифатида тўплдамоқда эдилар. 17 март куни, яъни бешиничи “учрашув”да Валерийнинг “муҳим ишлари” чиқиб қолдими, фуқаро “А” “маҳсулот”ни Г.Саркисянцнинг қўлидан олишига тўғри келганди. Аммо, ўша куннинг ўзида Г.Саркисянцни Тошкент шаҳар ИИББ ходимлари қўлга олишди. Унинг ёнидан уч ўрамдаги жами 0,53 грамм гашиш гиёҳвандлик моддаси топилди. Эртаси куни тартиб посбонлари “Шош”ресторани олдида Павел Юрченко бошқарувидаги 01 F 717 АА рақамли “Ласетти”ни тўхтатишди ва уни текшириб кўришди. Натижада машинанинг чап томондаги олд эшигидан эркаклар дастрўмолига ўралган олти ўрам гиёҳванд моддага дуч келишди. Суриштирувларда П.Юрченко ушбу гиёҳванд моддаларни терговда аниқлашнинг имкони бўлмаган номаълум шахсдан сотиб олганини билдирди. Шу тариқа, жиноий гуруҳнинг бошқа аъзолари ҳам бирма-бир қўлга олинди. Тергов ва суриштирув пайтида улар бир-бирини танимаслиги, тил бириктиришмаганини айтиб, ўзларини оппоқ кўрсатишга уринишса-да, ашёвий далиллар, гувоҳларнинг кўрсатмалари натижасида ҳақиқат қарор топди. Жиноят ишлари бўйича Яшнобод туман суди жиноятнинг барча иштирокчиларининг қилмишларини ҳуқуқий жиҳатдан баҳолаб, ҳар бирини қилмишига яраша тегишли жазоларга маҳкум этди.


Тадбиркор қиз экспортни йўлга қўйди\nГулҳаё Эргашева Навбаҳор тумани “Бурқут” маҳалла фуқаролар йиғинида “Довут ота келажаги” оилавий корхонасини ташкил қилганига кўп вақт бўлгани йўқ. Айни пайтда бу ерда 3 минг 500 бош “Рост” зотли жўжа парваришланмоқда.\n– Паррандачилик билан 3 йилдан буён шуғулланаман, – дейди Гулҳаё. – Мени кўпдан буён бир масала қийнаб келар эди. Аҳоли гавжум жойда 2 мингдан ортиқ парранда боқиш имконияти чекланган. Бу санитария ҳолатига ҳам жавоб бермайди. Давлатимиз раҳбарининг яқинда вилоятимизга ташрифи чоғида фаоллар билан учрашувда паррандачилик мажмуаси учун жой сўраган эдим. Бу муаммога ўша куннинг ўзида дарҳол ечим топилди. Лойиҳам қўллаб-қувватланиб, 3,5 гектар ер ва бўш турган бино “ноль” қийматда берилди. Бундан ташқари, қурилиш-таъмирлаш ишлари ҳамда “Damas” автомашинасини харид қилиш учун кредит маблағи ажратилгани менга янада шижоат бағишлади. Энди бу ерга музлатгич, 40 минг бош товуқ ва курка парваришлашга мўлжалланган паррандачилик мажмуаси ҳамда сутни қайта ишлаш цехи қурамиз.\nОилавий корхонада парваришланаётган парранда 35 кунда 2,5-3 килограмм тош босади. Айни пайтда 6 нафар ишчи меҳнат қилаётган корхона жамоаси ўтган ойда эл дастурхонига 30 тонна парҳезбоп товуқ гўшти етказиб берди. Даромад 35-40 миллион сўмни ташкил этди.\nБугунги кунда корхона наслли жўжаларига қўшни вилоятлардан ҳам буюртмалар кўп. Яқинда Г.Эргашева сурхондарёлик тадбиркорлар билан шартнома тузди. Энди товуқ гўшти қўшни Афғонистонга ҳам экспорт қилинади.


Россия ислоҳотларсиз пулсиз қолади - BBC News O'zbek\nРоссия ислоҳотларсиз пулсиз қолади\nРоссия Молия вазири ўзирбосари Татяна Нестеренконинг огоҳлантиришича, молиявий ислоҳотлар қилинмас экан, 2017 охирига бориб мамлакатда иш ҳақини тўлашга пул қолмаслиги мумкин.\n"Агар ҳеч нима ўзгартирилмаса, кейинги йил охирига бориб заҳира ҳам, иш ҳақини тўлаш имкони ҳам қолмайди, бизда жиддий иқтисодий муаммолар юзага келади. Бюджет соҳаси бизнинг аоссий хавотиримиздир", деб айтган Нестеренко.\nВазир ўринбосари фикрича, Россия иқтисодининг ҳозирги ҳолатини "бўрон маркази"га қиёслаш мумкин бўлади.\n"Бўрон маркази- шундайки, ҳамма нарса сокиндек кўринади. Ҳамма нарса тинч ва самаралидек, лекин аслида биз аллақачон бу хатар марказида турибмиз", деб келтиради унинг сўзларини РИА Новости.\nИюл бошида Рейтер агентлиги бюджет лойиҳаларига таълуқли маълумотларга асосланиб, 2017 йилда Россия Молия вазирлиги заҳира фондини тўлиқ сарфлашни режалаштираётганини хабар берганди. Шунингдек, манбаларига кўра, миллий фаровонлик фонди ҳисобидан 2017-2019 йилларда 1,78 триллион рублдан фойдаланишни кўзлаётганини айтганди.\nРоссия Украина шарқидаги воқеалар ва Қрим аннексияси ортидан Оврўпо ва Ғарб давлатларининг қатор жазо чораларига юз тутганди.\nМутахассисларга кўра, ўтган икки йил ичида иқтисодий жазо чоралари ва Сурия урушидаги иштироки Россияга миллиардлаб доллар зарар олиб келди.\nШу йил бошида Россия Бош вазири Дмитрий Медведев Қримликлар билан учрашувида нафақа йўқлигидан норози бўлган пенсионер аёлга "кутиб туришни, иш ҳақига ҳам пул йўқлиги" ниайтгани ижтимоий тармоқларда кулгуга олинган бўлсада, қатор оммавий ахборот воситаларида Россия қаршисида қолган мушкул аҳвол мутахассисларнинг мунозараларига сабаб бўлганди.\nШу ҳафта бошида рублнинг қиймати тушган.\nРоссия собиқ молия вазири Алексей Кудрин олдинроқ рублнинг икки баробардан кўпроққа қадрсизланишини ҳукумат ва давлат учун "шармандалик" деб айтган.\n"Очиғини айтаман: миллий валютанинг икки баробардан кўпроққа қулаши ҳукумат учун ҳам, мамлакат учун ҳам шармандалик" деган Кудрин июн ойида Санкт-Петербургдаги халқаро иқтисодий форумда қилган чиқишида.\nУнинг фикрича, бу мамлакат бизнес учун барқарор шароит ярата олмаслигини англатади.\nСобиқ вазирнинг сўзларига кўра, Россия бу каби миллий валюта қулашининг олдини олишга имкон берадиган шароитни яратиши лозим.\n"Ички бозорда нефт даромадларига қарамликни кучайтирмаслик керак", деб айтган Кудрин.\n2014 йил декабрида бир йил мобайнида пасайиб келган рублнинг қадрсизланиши тезлашган, доллар 67 рублга кўтарилган эди.\nЎша йилнинг январида долларнинг расмий курси 32,6 рубл бўлган.\n2015 йилнинг биринчи ярмида рубл бироз мустаҳкамланган, аммо унинг ортидан валюта қадрсизланишининг янги тўлқини кузатилган ва доллар 83 рублга чиқққан.\nАйни пайтда Президент Путин жаҳон иқтидиётида тузилмавий муаммоларнинг давом этаётганини айтган.


Мунажжимлар башорати: 30 ноябр куни юлдузлар сизга нималарни ваъда қилмоқда? » Ўзбекистон янгиликлари – Zamin.uz\nМунажжимлар башорати: 30 ноябр куни юлдузлар сизга нималарни ваъда қилмоқда?\nБугунги кун сиз хоҳлагандек кечади. Орзуларингиз кетма-кет рўёбга чиқа боради. Яқинларингиз сизни кўз қарашингиздан тушунган ҳолда истакларингизни бажо эта бошлашади. Интернет орқали яна кимлардир ўзи учун жуда фойдали ахборот топади. Фақат шахсий ҳаётингизда кичик муаммолар юзага келиши мумкин. Бироқ бу қўрқинчли эмас. Саломатлигингизни назардан четда қолдирманг.\n30 ноябр куни катта жанжал ёки тадбирнинг сабабчисига айланишингиз мумкин. Сизни кимлардир бесабаб айблай бошлайди. Бу айбловларни йўқ қилиш учун сизга ақлли ва тадбиркор танишлар зарур бўлади. Одатда оилангиздагиларга нисбатан қаттиққўлсиз. Бугун сал мулойим тортинг. Бунинг мукофотини кейинчалик албатта оласиз. Кечқурун серқатнов йўлларда жуда эҳтиёт бўлинг. Соғлиғингиздан доимо хабар олинг. Кечқурун яқин масофада яшайдиган қариндошингиздан ёқимли хабар эшитишингиз эҳтимоли бор.\nМартабани ошириш пайти етди. Эрталабдан шу масалада астойдил шуғулланинг. Бунинг учун сиздаги профессионаллик етиб-ортарли даражада. Фақат ўзингиз ҳасадгўй ва ғийбатчи деб билганларга бу ҳақда гапириб қўйманг. Куннинг иккинчи ярмида қачонлардир сиз учун азиз бўлган инсонлар билан фавқулодда учрашиб қолишингиз кутилади. Бугун асло бошқа уйга кўчманг, муваффақиятсизликка учрайсиз.\n30 ноябрда шахсий ҳаётингиз пича издан чиқиш палласида туради. Агар нотўғри қадам ташлаб юборсангиз ёки эҳтиётсизликка йўл қўйсангиз, бу сизга қимматга тушиши ҳеч гап эмас. Ишхонангизда ҳам стрессли вазиятлар йўқ эмас. Ҳамкасблар билан сизнинг орангизда яна келишмовчиликлар пайдо бўлиши кутилмоқда. Бундай лаҳзаларда жуда эҳтиёткорлик билан ҳаракатлар содир этинг. Иложи борича дипломатларча муносабат юритинг. Ҳамкасблар ҳам оила аъзоларингиздек бир гап.\nЎзингизга тегишли бўлмаган ишларга аралашманг. Акс ҳолда сизга бугун осон кечмаслиги мумкин. Баъзилар анчадан бери бошқа иш қидириб юрган бўлса, 30 ноябр куни бу иш сизнинг фойдангизга ҳал бўлади. Бўш келманг. Кечқурун оилангиздагилардан бири билан айтишиб қолишингиз хавфи бор. Тоза ҳавода сайр қилишни ҳам эсдан чиқарманг. Овқатланиш режимини бузманг.\n30 ноябр куни оиласизлар ўзи муносабат юритаётган инсонга нисбатан муҳаббатини ислоҳ қилиб олсалар фойдадан холи бўлмайди. Йўқса, муносабатингизга путур етиши турган гап. Тушдан кейин фавқулодда бошқа жойга кўчишингиз, уй таъмири билан шуғуллана бошлашингиз ёки рўзғор учун янги ускуна сотиб олишингиз эҳтимоли бор. Фақат харажатга берилиб кетиб катмонни қуритиб қўйманг. Кечқурун ёлғиз қолинг, сизга осуда лаҳзалар жуда керак бўлади.\nБугун яқинларингизга сизнинг ёрдамингиз жуда ҳам зарур. Моддий эмас, маънавий жиҳатдан ёрдам қўлини чўзсангиз, жуда яхши бўлади. Атрофдагиларнинг ҳам сўзларини тинглаб, улар билан ҳисоблашишга ҳаракат қилинг. Янги хабарлардан юз ўгирманг. Бу хабарлар шахсий ҳаётингизда ҳам асқотиши мумкин. Кечқурун маданий дам олиш сизга жуда зарур. Албатта дам олинг. Ўзингизни эҳтиёт қилинг.\n30 ноябрда кўпчиликка ўзингизни кўрсатиб қўйгингиз келади ва шу жабҳада ҳаракатлар бошлайсиз. Бу ҳаракатларингиз омадли кечади иншооллоҳ. Бироқ чекка-чеккада ким биландир ишқ романи бошлаганингиз тўғрисида ҳеч кимга гапирманг. Бу сиз ҳақингизда ғийбатлар пайдо бўлишига олиб келади. Таомларни танлаб-танлаб истеъмол қилинг. Ошқозонингизда муаммо туғилиш хавфи бор.\nКунингиз унумли кечиши билан бирга жуда фаоллик ҳам талаб қилади. Шунинг натижасида то кечга қадар қимирлашга-да ҳолингиз қолмаслиги мумкин. Шунга яраша кўпгина муҳим ишларни бажариб оласиз. Киссангизга пул тушади. Тежамкорликка эътибор беринг. Янги йил эшик қоқмоқда. Яқинларингизга совға олишда асқотади. Меҳнат таътилига чиққан бўлсангиз, қаерда дам олиш ҳақида ҳам қайғуринг. Тоғларга чиқиб ҳаво алмашсангиз ҳам кучингизга куч қўшилиб қайтасиз.\n30 ноябр куни руҳий оламингизни яхшилаш, дунёқарашингизни кенгайтириш ҳақида қайғуриб, шу масалада муҳим ҳаракатларни содир этасиз. Эндигина янги ишга жойлашганлар учун бу ҳаракатлар жуда муҳим. Оила қурмаган дўстларимизни бугун романтик лаҳзалар кутиб қолади. Оилалилар эса тақдирнинг туб бурилишларига тайёр турсинлар. Асабни асранг. Уйқусизликдан қийналаётган бўлсангиз, врач кўригидан ўтинг. Уйқусизлик фақат асабдан бўлади.\nКунни ҳазил-мутойиба билан бошлаб шундай якунлашингиз тавсия этилади. Бунинг учун кайфиятингиз тўлиқ жавоб бера олади. Олдиндан тузган режалар йўққа чиқмаслиги учун фаолликни қўлдан берманг. Шунда раҳбарлар ваъда қилган мукофотга эга чиқишингиз мумкин. Кундузи рўзғор учун керак бўладиган буюмлар харид қилишингиз кутилади.\n30 ноябрда анчадан бери ўзингизга ёқиб юрган одам билан танишишингиз эҳтимоли бор. Бардошингиз ниҳоят ўзини оқлаб бу инсонга кўнглингизни очиш учун фурсат етди. Иш бажаришда ҳам бардошга таянинг. Кечқурун рўзғор кемтикларини тўлдириш билан шуғулланишингиз кутилмоқда.


Эндиликда Москва вилоятида йўл ҳаракати хавфсизлиги хизмати ходимлари назорат пунктларида ҳайдовчиларнинг ҳужжатлари қаторида вакцина олгани ҳақидаги QR-код ёки эмланганлик паспортини текширади.\nМосква вилоятида таксичилар ва жамоат транспорти ҳайдовчилари коронавирусга қарши эмланмаган бўлса, маршрутларга қўйилмайди. Бу ҳақда вилоят губернатори ўринбосари Игор Тресков айтиб ўтган.\n«Эмланмаган автобус ва такси ҳайдовчиларининг ишлашига рухсат этилмайди. Агрегаторлар орқали биз ушбу ҳайдовчиларнинг буюртмалардан узилишини таъминлаймиз. Муддат — 15 июль», деди Тресков губернатор Андрей Воробёв билан учрашувда.\nҚайд этилишича, йўл ҳаракати хавфсизлиги хизмати ходимлари назорат пунктларида ҳайдовчиларнинг ҳужжатлари қаторида вакцина олгани ҳақидаги QR-код ёки эмланганлик паспортини текширади. Ҳайдовчилар эмлаш зарурлиги тўғрисида транспорт вазирлигидан хабар олишади, шундан сўнг улар қаерда ва қачон эмланишларини тасдиқлашлари керак.\nАввалроқ, Москва мэри Сергей Собянин коронавирус тарқалишини тўхтатиш билан боғлиқ янги чекловлар киритилиши тўғрисидаги фармонни имзолаганди. Унга кўра, 13 июндан 20 июнгача савдо марказлари ва бошқа жамоат жойларидаги болалар ўйингоҳлари ишламайди. Шунингдек, парклардаги аттракционлар ёпилади. Бундан ташқари, тунги муассасалар ва ресторанлар фаолияти чекланади.


Тошкент маҳаллаларида истироҳат йўлаклари ташкил этилади – Газета.uz\nСергели тумани "Саховат" маҳалласидаги "Саломатлик йўлаги".\nLotinchada 29 июл 2021, 13:47 Жамият\nТошкентдаги кўп қаватли уйлар ва аҳоли зич жойлашган маҳаллалар ва уларга туташ ҳудудларда ҳамда ички йўл ёқалари ва бошқа бўш майдонларида маҳаллий аҳоли учун истироҳат йўлакларини ташкил этиш режалаштирилмоқда. Пойтахт ҳокимининг 28 июлдаги қарорида бу ҳақда сўз боради. Ҳужжат нусхаси «Газетаuz»да мавжуд. Ҳужжатга кўра, истироҳат йўлаклари жойлашуви хавфсиз ва аҳоли учун қулай бўлиши, узунлиги 200−300 метрдан ошмаслиги, хусусий мулкларга зарар етказмаслиги ҳамда кўп йиллик дарахтлар кесилмаслиги инобатга олинган ҳолда барпо этилади.\nИстироҳат йўлакларни лойиҳалаштиришда қаттиқ қопламали майдон (асфальт, бетон ёки брусчатка қопламали), пиёдалар ва велосипедда сайр қилиш, болаларни фаол ўйинлар билан банд бўлиши, ВоркОут ҳудудлар, ўриндиқлар ўрнатилишига эътибор қаратилади.\nАйрим жойларда кўчма савдо дўконлари ва енгил конструкцияли (музқаймоқ, салқин ичимликлар, фаст-фуд, киоск ва ҳ.к.) хизмат кўрсатиш шаҳобчалари жойлаштирилади. Уларни ўрнатиш учун ер майдонларининг ижара ҳуқуқи «E-IJRO AUKSION» савдо майдончасида электрон онлайн-аукцион орқали амалга оширилади.\nҚарорда кўчма савдо ва енгил конструкцияли хизмат кўрсатиш шахобчаларини ўрнатиш учун тижорат банклари томонидан ташаббускор тадбиркорларга кредит ажратилиши тавсия этилди.


Тошкент шаҳри, Юнусобод тумани. Мурожаатлар ўз вақтида ўрганилмоқда\nТошкент шаҳар Юнусобод тумани, Осиё кўчаси ҳудудида ноқонуний дарахт кесилиши юзасидан ижтимоий тармоқлар орқали мурожаат келиб тушди. Келиб тушган мурожаатга асосан, давлат инспекторлари зудлик билан жойида батафсил ўрганиш ишларини олиб боришди. Олиб борилган ўрганиш ишларига натижасига кўра, туман ҳудудида табиий омиллар таъсирида қуриган, инсон ҳаёти ва мол-мулкига жиддий зарар етказилиши мумкин бўлган дарахтлар аниқланиб, ҳужжатлар қонуний расмийлаштирилганлигини маълум қиламиз.\nМуҳтарам юртдошлар агар сиз Ўзбекистон Республикасининг "Табиатни муҳофаза қилиш тўғрисида"ги қонун талаблари бузилиши ҳолатларига дуч келсангиз зудлик билан бизнинг (+998) 99 010-48-04, (+998) 71 277-75-43 ИШОНЧ ТЕЛЕФОН рақамларимизга (Тошкент шаҳри) мурожаат қилишингизни сўраймиз.\nБизга ҳамкор бўлинг, она табиатимизни биргаликда асраймиз.


Тошкентда пиёдалар учун нур қайтарувчи белгилар ўрнатилмоқда - 22.02.2017, Sputnik Ўзбекистон\nТошкентда пиёдалар учун нур қайтарувчи белгилар ўрнатилмоқда\nБу йўл белгисига нур қайтарувчи плёнка тортилган бўлиб, белги куннинг қоронғу вақтида ҳам яхши кўринади 22.02.2017, Sputnik Ўзбекистон\n© Пресс-служба УБДД ГУВД ТашкентаЙўл белгиси\nТОШКЕНТ, 22 фев — Sputnik. Тошкент шаҳрида ёрқин сариқ ҳошияли «Пиёдалар ўтиш жойи» йўл белгилари ўрнатилмоқда, деб хабар беради Nuz.uz.\nБу йўл белгисига нур қайтарувчи плёнка тортилган бўлиб, белги куннинг қоронғу вақтида ҳам яхши кўринади.\nТошкент ИИББ ЙҲББ ОАВ ва жамоатчилик билан алоқалар бўлими инспектори Алишер Абдуқодировнинг айтишича, белгилар Келес йўли ва Меҳр кўчалари, "Чилонзор" метро бекати яқинида ҳамда Кичик ҳалқа йўли бўйлаб ўрнатилган.\n"Келгусида нур қайтарувчи белгилар шаҳарнинг бошқа пиёдалар ўтиш жойларида ҳам ўрнатилади", — деган у.\nИлгарироқ Ўзбекистонда пиёдаларнинг йўл қоидасини бузганлиги учун жаримага тортилаётгани ҳақида хабар берилганди.


“Азму-қарор – ниятнинг мустаҳкамлигидир!” - Favvora | билим чашмасидан отилган фаввора\n2016-04-26 2338 Ko'rilgan Юксаклик сари\n๏ Қалб ва унинг жасадларга таъсири. ๏ Қалб ҳақида Росулуллоҳнинг айтганлари. ๏ Азму-қарорнинг мустаҳкам бўлмаслиги кишини нималарга етаклайди? ๏ Азму-қарорнинг яхши бўлиши ва софлиги ҳақида олимларнинг далиллари. ๏ Кишига берилган қалб барча аъзоларни етакловчи куч эканлиги мусулмонга маълум ҳақиқатдир. Қалб ўзгариб туриши билан бошқа аъзолардан фарқ қилади. “Қалб” – араб калимасидан бошқа ҳалқларнинг тилига шундайлигича қабул қилинаркан, асли “ўзгарувчи” маъносини англатишининг ўзи қалбнинг нозик ва мураккаблигини билдиради. Кўзнинг кўриши унинг вазифаси ва шуни бажаришидан бошқа хусусиятга бурилмайди. Қулоқ эшитади, эшитиб-тинглашдан бошқа вазифа томон буришнинг ўзи машаққатдир. Тил гапиради, мақсадларни баён қилиб, тушунтиради. Аммо тил воситаси билан кўриш, эшитишни амалга ошириб бўлмайди. Шу каби ҳар-бир ато этилган неъматларнинг ўз бажариш вазифалари ва хусусиятлари мавжуддир.\nҚалб эса эшитилган, кўрилган нарсаларни жамлаб бир қарорга келувчи аъзоки, айнан унинг ўзи орқали бир амални қилиш, қилмаслик вужудга келади. Қалб йўналтирган ишларга бошқа аъзолар ҳам итоат қилиб, уни адо қиладиган қилиб қўйилган. Баъзида қалб қулоққа эшитишни амр этса, баъзида эшитмаслликка амр этади. Баъзида қалб оёққа юришни тўхтатишни буюрса, баъзида ҳатто югуришни амр этиб уни халлослашни истайди.\n๏ Қалб амал вужудга келишида муҳим ўринни тутгувчи аъзо бўлса, уни салоҳиятда ушлаш жуда зарур ҳол деб эътибор қилинади.\n< عن نعمان بن بشير رضي الله عنه قال، قال رسول الله صلّى الله عليه وسلّم وإن فى الجسد مضغة إذا صلحت صلح الجسد كله و إذا فسدت فسد الجسد كله إلّا و هى لبقلب >\n(رواه البخارى و مسلم )\nПайғамбаримиз Мухаммад соллоллоҳу алайҳи васалламдан Нуъмон ибн Башир розияллоҳу анҳудан ривоят қилган хадисда, жумладан шундай дейилган ўрин мавжуд:\n“...Ва албатта жасадда бир парча гўшт бор. Агар у – салоҳиятда бўлса, жасаднинг барчаси салоҳиятда бўлади. Агар у – фасод бўлса, жасаднинг барчаси фасод бўлиб, бузилади. Огоҳ бўлингки, у – қалбдир!”\nҚалб энг яхши ниятлар манзили бўлиши учун ҳар-бир мусулмон ҳаракат ва жидду-жаҳд қилиши керак. Қалбни Исломга мойил қилиш орқали кишининг қалбдаги азму-қарори қатъийлашади. Азму-қарори қатъий инсон нопок томонга бурилиб кетмайди. Қуруқ ваъдаларга, қинғир йўллар оқимига тушмайди. Гапираётган сўзларида субут вужудга келиб, бир сўзли инсонга айланади. Амали охирига етувчи, гўзал амалли кимса бўлиб қолади.\nКимда қалбининг нияти дунё лаззатларига етишиш бўлса, охират ишларига сустлик уни эгаллайди. Азму-қарори қурт кемирган ёғочга ўхшаб, заифлашади. Синиши ва қулаб кетишга яқин бўлиб қолади. Уни адашиб-улоқиши, тиниқ кўринган йўлларнинг қай бирига бўлса ҳам юриб кетаверади. Сўзлаётган ва ваъда қилаётган гапларида субут аталмиш жавоҳир топилмайди.\n๏ Азму-қарорнинг мустаҳкам бўлмаслиги кишиларнинг нопок ишлардан тўла халос бўлмаслигида ҳам катта тўғаноқ вазифасини ўташи жуда ачинарлидир. Бир кимса нопок бўлган сигаретни ташламоқчи. Унга кетаётган умри ва сарф этилаётган маблағлардан ичи ғамланишга тушган. Лекин азму-қарорининг заифлиги унга панд бериб, ташлаган исқирт нарсасини бошқа кашандаларни кўрганда хумори тутиб, яна эски ботқоқлигига қараб шўнғишга тушади. Маълум вақт ўтиб, яна сипо инсонга айланади-да, унинг бадбўй ҳидидан парҳез қилиб қолади. Аммо кўп ўтмай яна ва яна “суюмли” иллатига қайтади. Бошқа нопок ишларни қилувчи кимсаларнинг ҳоли ҳам азму-қарорлари ожиз бўлгани учун нопок ишларидан бира тўла қутулиб кетиши жуда мушкул бўлиб кўринади. Натижада берилган имтиҳон палласи жирканч амаллар орасида ўтиб кетади.\nАзму-қарор ишларда топилинмаса, ишлар заифлигича қолади. Киши кичкина амал олдида ҳам ўзини ҳақир ҳисоблайди ва уни бажаришдан шашти қайтади. Агар азму-қарор дилда маҳкам тугилса, киши учун амалнинг катта-кичиклигининг фарқи бўлмайди. Ёз-қишлигининг, саҳро-бўстонлигининг, қуруқлик-денгизликнинг ҳам у учун айирмаси бўлмайди. Аҳамиятлиси ўша иш-амал бажарилса бўлди.\n๏ Олимлардан қолган далиллар бор:\n“ Азму-қарор яхши ўйлар устида бўлса, Аллоҳнинг ўзи ўша ўйларни амалга ошишига ёрдам беради ва унинг қилувчисига сабабларни ҳосил қилиб қўяди. Қуръонда;\n< ربّكم أعلم بما فى نفوسكم إن تكونوا صالحين فإنّه كان للأوابين غفورا >\n“Роббиларингиз нафсларингиздаги бор нарсаларни билгувчироқдир, агар солихлардан бўлсаларингиз”, – деб баён этилган.”\n(Исро; 25-оят мазмунидан)\n“Аллоҳ инсоннинг азму-қарорининг софлиги сабаб амалларидан кўра кўпроқ ризқ беради. Қуръонда;\n< إنّ يعلم الله فى قلوبكم خيرًا يؤتكم خيرًا ممّا أخذ منكم و يغفر لكم >\n“Агар Аллоҳ сизларнинг қалбларингизда яхшиликни билса, сизлардан олинган нарсадан яхшироғини беради ва сизларни мағфират қилади”, – деб марҳамат қилинган”.\n(Анфол; 70-оят мазмунидан)\n“Азму-қарори ихлос билан тўлган кимсалардан ёмонликлар кетказилади, агарки унга яқинлашиб қолган бўлса ҳам. Қуръонда;\n< كذلك لنصرف عنه السوء والفحشاء إنّه من عبادنا المخلصين >\n( سورة اليوسف )\n“Шунингдек ундан ёмонлик ва фахшларни кетказамиз. Албатта у бизнинг ихлосли бандаларимиздандир”, – дейилган.”\n(Юсуф; 24-оят мазмунидан)


Фиқҳ китобларида никоҳ ва талоқ алоҳида катта бўлим тариқасида ёритилади. Талоқнинг ичидаги қисмларидан бири бу “Хулуъ” масаласи ҳисобланади. Аллоҳ Таоло ғазаб қилган ва ер-у осмон у сабабли ларзага келган нарса бу никоҳ ақди бўланган инсонларнинг ажримидир. Хулу ҳам талоқ каби ажрим ҳисобланиб, унинг талоқдан фарқи- аёл киши томонидан талаб қилинган ажримдир. Албатта ислом шариатида ақл ва қувват жиҳатдан эркак киши кучли саналади ва барча масалалар унинг тасарруфи орқали амалга оширилади. Бу нарса қийшиқ қовурғадан яратилган аёлнинг ожиза ва ҳиссиётга берилувчи махлуқотлигини Билувчи Зот томонидан қўйилган буйруқ ҳисобланади. Шу сабабдан, талоқ қилиш ҳуқуқи эркак кишига берилган бўлиб, уни жавобгарлигини ҳам эркак киши бўйнига юклатилади. Аммо шундай вазиятлар бўладики, ажрим аёл томондан ҳам талаб қилиниши мумкин. Бу томонга ҳам ислом шариати муносиб қараб, ўз ўрнида аёл киши ҳам ўз талоғини талаб қилиб олишга ҳуқуқ берилган.\nХулуъ сўзи луғатан “кийим ечиш” деган маънода ифодалайди. Шариатда эса хотин кишининг арз қилиб, бир нарса бериб, эри билан ажрашишига хулуъ дейилади. Чунки эр-хотин Қуръон таъбири ила бир-бирига кийим ўрнида бўлади. Шу сабабдан мана шу луғавий маънодаги сўз билан қўлланилади.\nБас, агар икковларининг Аллоҳнинг чегараларида тура олмаслигидан қўрқсангиз, хотин берган эвазда икковларига гуноҳ йўқдир. Ушбулар Аллоҳнинг чегараларидир. Бас, уларни бузманг. Ва ким Аллоҳнинг чегараларини бузса, бас, ўшалар, ана ўшалар золимлардир , деган (229-оят).\nУшбу ояти карима асосида Ислом шариатида хулуъ ҳукми жорий қилинган. Эр-хотин бирга яшашларининг иложи қолмаса, агар бирга турсалар, гуноҳ иш содир бўлиши муқаррар бўлиб қолса, хотин ажрашишни истаса, эрига фидя (тўлов) бериб, уни рози қилиб, ажрашиб кетиши жоиздир.\nИслом динида биринчи хулуъ Пайғамбаримиз соллаллоҳу алайҳи васаллам замонларида содир бўлди. Ибн Аббос розияллоҳу анҳумодан ривоят қилинади:\nСобит ибн Қайснинг хотини Набий соллаллоҳу алайҳи васалламнинг ҳузурларига келиб: Эй Аллоҳнинг Расули! Мен унга хулқда ҳам, динда ҳам бир айб қўя олмайман, лекин Исломда куфрон бўлишини (яъни эримни ёқтирмаганим учун унга итоатсизлик қилиб, гуноҳкор бўлишни) ҳам истамайман , деди.\nШунда Расулуллоҳ соллаллоҳу алайҳи васаллам: (Сенга маҳр қилиб берган) боғини унга қайтариб берасанми? дедилар. Ҳа , деди аёл. У зот (Собит ибн Қайсга) Боғни қабул қилиб олгин-да, уни бир талоқ қил , дедилар .\nБухорий ва Насоий ривоят қилганлар.\nСобит ибн Қайс розияллоҳу анҳу Набий соллаллоҳу алайҳи ва-салламнинг айтганларини қилди ва шу тариқа Исломда биринчи хулуъ собит бўлди.\nХулуъ боин талоқ ҳисобланади. Чунки Расулуллоҳ соллаллоҳу алайҳи васаллам хулуъни бир боин талоқ ҳисоблаганлар. Боин талоқ – ражъий талоқдан фарқлин ўлароқ эр- хотинлик алоқалари ўша заҳотиёқ тамом бўлади.\nБундан ташқари ажрим қози томондан ҳам амалга оширилади. Қазоий ажримга тўрт фиқҳий мазҳабларга кўра, қуйидагилар сабаб бўлади:\nнафақа қилишдан ожизлик\nёмон оилавий муносабатлар\nэрнинг ғойиб бўлиши ҳамда қамоқ.\nУшбу масалалар қозининг ҳукмига боғлиқ бўлади.\nНафақадан ожиз бўлиш. Ҳанафий мазҳабидан бошқа уч мазҳаб, яъни моликий, шофеъий ва ҳанбалий мазҳабларида нафақадан ожиз бўлиш эр-хотин ажратилишига сабаб бўлади. Аммо, ҳанафий мазҳабига кўра, нафақадан ожизлик сабабли эр хотин ораси ажратилмайди. Чунки эр гоҳ бой, гоҳ ночор ҳолатда бўлади. Агар эр бой бўлиб, нафақа қилмаётган бўлса, ажримдан бошқа йўллар қилинади, масалан қамаб қўйилади ёки мажбуран моли нафақа учун сотилади.\nАйб ва касаллик. Абу Ҳанифа ва Имом Муҳаммад уч жинсий касаллик сабабидан эр-хотин ораси ажратилади, дейишган. Улар:\nМажбуб – эркак жинсий аъзоси кесилган бўлиши;\nУнна – жинсий ожиз бўлиш;\nХасй – бичилган бўлиш. Мана шу ҳолатлардагина хотин қозига шикоят қилиб, ажрим талаб қилишга ҳақли.\nБунда қозининг никоҳни фасх – бекор қилиши боин талоқ бўлади.\nЖанжал ва зарар. Жанжал – инсон ҳурматига таъна етказадиган даражадаги қаттиқ низо. Зарар – эркак кишининг хотинига гап ёки хатти-ҳаракат билан азият етказиши. Худди, сўкиш, уриш ва ҳаром ишларга мажбурлаши каби. Моликийлардан бошқа уч мазҳаб, агарчи низо ва зарар ўта даражада кучли бўлса ҳам, ажримга сабаб бўлолмайди. Чунки аёлдаги зарарни талоқсиз ҳам ҳал этиш мумкин, масалан қозининг эркакни одобга чақириши, жазолаши каби.Моликийларда эса, зарар ва жанжал сабабидан тафриқ жоиз бўлади,\nЭрнинг йўқ бўлиб кетиши. Агар эр ғойиб бўлса ҳанафий ва шофеъий мазҳабига кўра, гарчи муддат узун бўлсада, эрнинг йўқ бўлиши сабабидан қози уларнинг орасини ажратмайди. Негаки, бу борада бирорта шаръий далил собит бўлмаган.\n403-гуруҳ талабаси Орифжонова Моҳира


ва Қуръон ҳақида\n200 та савол\nМуқаддас Китоблар .............. 1-24\nХудо ва Оллоҳ .................. 25-50\nМуқаддас Руҳ, Фаришталар,\nЖинлар ва Шайтон ............... 51-65\nМасиҳ ва Ҳазрати Муҳаммад........66-98\nИнсон ва Гуноҳ ................ 99-109\nНажот ........................ 110-123\nКелажакдаги Нарсалар ......... 124-132\nАмалий Ҳаёт Масалалари ....... 133-161\nДушманлар ва Уруш .............162-179\nТарихий Воқеалар ............. 180-200\nХудонинг Каломи абадий ва ўзгармас деб ҳисобланиладими? (Левхи Маҳфуз)\nИшаё 40:8 - Ўтлар қурийди, гуллар сўлиб қолади,\nХудойимизнинг каломи эса абадий туради.\nЮҳанно 1:1 - Бутун борлиқ Калом орқали яратилган,\n1 Бутрус 1:23 - Ахир, сизлар янгидан туғилгансизлар. Бу янги ҳаётни сизга фоний бандалар эмас, балки абадий ва ҳаётбахш Худонинг каломи ато этган.\nЮнус 10:64 - Уларга ҳаёти дунёда ҳам, охиратда ҳам хушхабар бор. Аллоҳнинг сўзларини ўзгартириш йўқ. Ана ўша улуғ ютуқдир.\nҚоф 50:29 - Менинг ҳузуримда гап ўзгармас…\nИзоҳ: Ислом тарихида бу масасладаги қарама-қарши қарашлар мусулмонларнинг ички урушига сабаб бўлган. Мотуридийлар бу саволга "Йўқ", Ашъарийлар эса "Ҳа" деб жавоб берганлар. Бугунги кунда мусулмонларнинг аксарияти "Ҳа" дейишади.\nМуқаддас Китоб Худонинг Каломи деб қабул қилинадими? (Таврот, Забур ва Инжил)\nРимликлар 15:4 - Муқаддас битикларда нимаики ёзилган бўлса, бизнинг таълим олишимиз учун ёзилган. Биз бу битиклардан сабр ва тасалли топиб, умидимизда маҳкам туришимиз лозим.\n1 Коринфликлар 14:37 - Агар бирор киши: “Менда Худонинг сўзини етказиш инъоми бор” ёки “Руҳдан махсус бир инъом олганман”, деб ўйласа, менинг ёзганларим Раббимиз Исонинг амри эканлигини эътироф этсин.\nНисо 4:136 - Эй иймон келтирганлар! У Ўз Расулига туширган китобга ва бундан олдин туширган китобга иймон келтиринг.\nАнкабут 29:46 - «Биз ўзимизга нозил қилинган ва сизга нозил қилинган нарсага иймон келтирдик…», денглар.\nШуро 42:15 - «Мен Аллоҳ нозил қилган ҳар бир китобга иймон келтирдим… Биз билан сизнинг орамизда жанжалга ўрин йўқ», деб айт.\nХудо Муқаддас Китобдаги ёзма хабарларини яҳудийлар орқали етказишни танладими?\nРимликлар 3:1-2 - 1. Хўш, яҳудийларнинг қандай устунлиги бор? Ёки суннатнинг нима фойдаси бор? 2. Яҳудийлар ҳар жиҳатдан катта устунликка эгадирлар. Бу …шундан иборатки, Худонинг каломи уларга ишониб топширилган.\nРимликлар 9:4 - Улар Исроил халқидир. Худо Ўзининг улуғворлигини уларга намоён қилиб, улар билан аҳдлар тузди. Ўз қонунини бериб, уларни Ўзининг хизматига тайинлади ҳамда уларга Ўз ваъдаларини берди.\nАнкабут 29:27 - Биз унга Исҳоқни ва Яқубни бахш этдик ва Пайғамбарлик ҳамда китобни унинг зурриётида бўладиган қилдик.\nЖосия 45:16 - Батаҳқиқ, биз Бани Исроилга китобни, ҳукмни ва Пайғамбарликни бердик, уларга пок нарсаларни ризқ қилиб бердик ва уларни оламлар ичида афзал қилдик.\nХудо томонидан юборилганлигини тасдиқлаш учун Худо Муқаддас Китобдаги пайғамбарларга мўъжизалар қилиш қудратини берганми?\nЧиқиш 10:2 - Энди сизлар болаларингизга, набираларингизга буларни айтиб берасизлар деб, шу ишларни қилдим. Ана шунда Эгангиз Мен эканлигимни ҳаммаларингиз билиб оласизлар.\nЮҳанно 14:11 - …қилган ишларим туфайли ишонинглар.\nИбронийлар 2:4 - Худо ҳам бу хабарни тасдиқлади: У аломату мўъжизалар ва турли ажойиботлар кўрсатди, Ўз хоҳиш–иродаси бўйича, Муқаддас Руҳнинг инъомларини улашиб берди.\nБақара 2:92 - Ва батаҳқиқ, Мусо сизларга равшан мўъжизалар ила келди.\nОли Имрон 3:49 - Аллоҳ изни билан туғма кўр ва песларни тузатаман ва ўликни тирилтираман… Агар мўмин бўлсангиз, албатта, бунда сизга оят-белги бордир.\nОли Имрон 3:183 - «Мендан олдин ҳам сизларга Пайғамбарлар очиқ-ойдин баёнотлар ва сиз айтган нарса билан келганлар» деб айт.


Аёлни ҳомиладорликка, ундан сақланишга ёки аборт қилдиришга мажбурлаш мумкин эмас — Фарғона шифокори\nАёлни ҳомиладорликка, ундан сақланишга ёки аборт қилдиришга мажбурлаш мумкин эмас\nБаъзи оилаларда турли сабабларга кўра бефарзандлик кузатилиши мумкин. Шу ўринда савол туғилади: бугунги кунда бепуштликнинг давоси борми? Ёки янги технологиялар ёрдамида ота-оналик бахтига эришиш мумкинми?\nЎзбекистон Республикасининг 2019 йил 12 мартда кучга кирган “Фуқароларнинг репродуктив саломатлигини сақлаш тўғрисида”ги қонуни оила саломатлигини мустаҳкамлашда муҳим ҳуқуқий асос бўлди. Қонун билан жорий этилган янгиликлар борасида Олий Мажлис Сенатининг Фан, таълим ва соғлиқни сақлаш масалалари қўмитаси раиси Зайниддин НИЗОМХЎЖАЕВ тарофлича маълумот берди.\n– Оналик ва болаликни муҳофаза қилиш, соғлом авлодни тарбиялаш масаласи давлат сиёсатининг устувор йўналашларидан бири, – дейди сенатор. – Шу мақсадда тиббиёт соҳаси тубдан такомиллаштирилмоқда, соғлиқни сақлаш тизимини ривожлантириш концепцияси қабул қилинди.\nХалқаро экспертларнинг таъкидлашича, дунёда репродуктив ёшдаги жуфтликлар орасида бепуштликнинг тарқалиши ўртача 13-15 фоизни ташкил этади. Бундай ҳолат юртимизга ҳам тааллуқли бўлиб, эркак ёки аёлнинг бепуштлиги сабабли республикамизда 5 фоиз никоҳ оилавий ажрим билан якунланмоқда. Шунинг учун ҳам оилавий турмушни сақлашда ёрдамчи репродуктив технологияларни қўллаш давр талабидир. “Фуқароларнинг репродуктив саломатлигини сақлаш тўғрисида”ги қонун айнан шу мақсадларни кўзда тутади.\nУнда оилада соғлом фарзанд туғилишига нисбатан онгли ва масъулиятли муносабатни шакллантириш алоҳида ўрин олган. Фуқароларга репродуктив ҳуқуқларини амалга ошириши учун тиббий-ижтимоий, психологик ёрдам кўрсатиш, эркаклар ва аёлларнинг бу борадаги имкониятлари тенглигини таъминлайдиган шароитларни яратишга урғу берилган. Шу билан бирга ушбу сиёсатни амалга ошириш жараёнида фуқароларнинг шахсий ҳаётига аралашмаслик, уларнинг шахсий ва оилавий сирларини тарқатмаслик, икки ёшнинг соғлом оилани шакллантириш тўғрисидаги қарорини камситмасдан ҳеч қандай зўравонликсиз қабул қилиш, уларга бирламчи тиббий-санитария ёрдами бепул кўрсатилиши кафолатланади.\n– Контрацепция ва ёрдамчи репродуктив технологиялардан фойдаланиш қандай тартибда амалга оширилади?\n– Фуқаролар туғилишни тартибга солишнинг хавфсиз усулларидан ҳамда контрацепция ва ёрдамчи репродуктив технологиялардан фойдаланишлари мумкин. Бу жараёнда юридик ва жисмоний шахслар уларнинг репродуктив ҳуқуқларини амалга ошириш билан боғлиқ ахборотни сир сақлаши шарт.\nШу билан бирга аёлнинг ўзи бир қарорга келиши керак. Уни ҳомиладорликка ёки ҳомиласини сунъий равишда тўхтатишга ва контрацепция воситаларидан фойдаланишга мажбур қилиш мумкин эмас.\nҚолаверса, фарзандли бўлишга ёрдам берувчи репродуктив технологиялардан фақат қонуний никоҳ қурган шахсларнинг фойдаланиш ҳуқуқи қонунда қатъий белгиланади. Ушбу технологиядан фойдаланганда бўлғуси фарзанднинг жинсини танлашга йўл қўйилмайди.\nМазкур технология ёрдамида одамнинг жинсий ҳужайралари, эмбрионларидан ва репродуктив аъзоларининг тўқималаридан ҳарбий, саноат ва тижорат мақсадларида фойдаланиш қатъий тақиқланади.\nФуқароларга ўзларининг репродуктив саломатлигини сақлашда контрацепция усулларидан фойдаланиш, ҳомиладорликни сунъий равишда тўхтатиш, ёрдамчи репродуктив технологияларни қўллашда шифокорлик сири ва ахборотнинг махфийлигини сақлаган ҳолда олиб борилади. Жумладан, ҳомиладорликни сунъий равишда тўхтатиш аёлнинг хоҳишига кўра ҳомиладорликнинг ўн икки ҳафтагача бўлган муддатида амалга оширилиши керак. Агар унинг ҳаётига хавф солувчи кўрсатмалар мавжуд бўлса ҳомиладорлик муддатидан қатъий назар ҳомиладорликни сунъий равишда тўхтатиш амалга оширилади.\n– Аёлларнинг она бўлиш ҳуқуқи, уларнинг ижтимоий ҳимояси бўйича қонунда қандай меъёрлар белгиланган?\n– Ҳар бир аёл она бўлиш, репродуктив саломатлигини сақлаш учун даволашнинг замонавий усулларидан фойдаланиш ҳамда давлат томонидан ижтимоий жиҳатдан қўллаб-қувватланиш ҳуқуқига эга. Зарур бўлганда ҳомиладорлик давридаги тиббий аралашув эр ва хотиннинг ёзма розилиги билан, эри бўлмаган тақдирда аёлнинг ўз розилиги ёки ота-онасининг розилиги ёхуд у вояга етмаган ёки муомалага лаёқатсиз бўлган тақдирда бошқа қонуний вакилларининг розилиги билан амалга оширилади.\nТиббий аралашувни рад этиш факти эҳтимолдаги оқибатлар кўрсатилган ҳолда тиббий ҳужжатларда қайд этилади. Ҳомиладор аёл томонидан, бунинг имкони бўлмаган тақдирда, унинг эри ёки қариндошлари томонидан ёзма тарзда, тиббий аралашувни рад этиш ҳақида ёзма жавоб олишнинг имкони бўлмаган ҳолда эса шифокорлар кенгашининг (консилиумининг) хулосаси билан тасдиқланади. Аёл ҳомиладорликка, уни сунъий равишда тўхтатишга ва бўйида бўлишдан сақланишга мажбур қилиниши мумкин эмас.\n– Эркакларнинг репродуктив саломатлиги борасида ҳам янгиликлар борми?\n– Албатта, эркакларнинг репродуктив саломатлигини сақлаш масалалари қонунга алоҳида модда билан киритилган. Улар ўзининг репродуктив саломатлиги, бепуштликни даволаш услублари ва контрацепция тўғрисида ишончли ҳамда тўлиқ ахборот олиш ҳуқуқига эга.\nФуқаролар репродуктив саломатликни сақлаш соҳасидаги хизматлардан, янги тиббий, жумладан, ёрдамчи репродуктив технологиялардан фойдаланган ҳолда бепуштликни даволаш, насл қолдириш масалалари юзасидан махфийликка риоя этилган ҳолда тиббий маслаҳатлар ва хизматлар олиш ҳуқуқига эгадирлар. Жуфтликларга соғлиғининг ҳолати, ёши ва организмининг хусусиятларини ҳисобга олиб, ҳар хил эҳтимолий оқибатлар ҳақида огоҳлантирилган ҳолда контрацепция усулларини танлаш бўйича тиббий ёрдам кўрсатилади.\nКонтрацепциянинг жарроҳлик усулидан ихтиёрий равишда фойдаланиш ҳуқуқи мавжуд. Бу усул фақат олдиндан хабардор этилган тарзда ҳамда вояга етган, муомалага лаёқатли фуқаронинг ёки эр-хотиннинг ёхуд фуқаро муомалага лаёқатсиз бўлса, васийларининг розилиги билан амалга оширилиши мумкин.\nШу билан бирга, ушбу ҳужжатда вояга етмаган шахсларнинг репродуктив саломатлигини сақлаш борасида ҳам сўз юритилган. Жумладан, жинсий тарбия ва уларни оилавий ҳаётга тайёрлаш бўйича тадбирлар ўтказиш кўзда тутилган.\nҚонун репродуктив саломатликни мустаҳкамлаш, аҳоли орасида бепуштликнинг олдини олиш ва уни даволаш соҳасидаги жамоат муносабатларини тартибга солиш, бунинг натижасида эса тўкис ва бахтли оилаларни кўпайтиришга қаратилган.\nЖонибек МАЪРУПОВ суҳбатлашди,\n← Сунъий уруғлантириш Ўзбекистонда қачондан жорий этилиши аниқ бўлди\nБиз Шахло тез тузалиб кетишига чин юракдан тилакдошмиз →\nТиббиёт масканларида “Соғлом аёл ойлиги”\n23.09.2018 fsh.uz 742\nБолаларда ўз онасининг сутига аллергия бўлиши мумкин(ми)?\n02.11.2019 fsh.uz 207\nЎзбекистонлик болалар 12 хил юқумли касалликка қарши бепул эмланади\n11.10.2019 fsh.uz 386


00:00 / 12.11.2008 | eski savollar | 2210\nАссалому алайкум шайх жаноблари, мухтарам устоз!Сизга савол билан мурожаат этишга ижозат бергайсиз:1.САВОЛ.Муаллифи Холид ибн Абдурахмон ва таржимон Неъматжон Адхамжон угли томонидан ёзилган «Пайгамбар хонадонидаги намуналар» номли китобда куйидаги хадисларни тулик шархлаб берсангиз: 1. «Аллоҳнинг қазо ва қадаридан кейин ўладиган кишиларнинг кўпи нафас (яъни, кўз тегиши) билан ўлади» (Баззор ривояти)2. Муоз розиёллоҳу анҳу айтдилар: Росулуллоҳ саллолоҳу алайҳи ва саллам менга васият қилдилар: «Агар ота-онанг сенга аҳлингдан ҳам, молингдан ҳам воз кечишингни буюрсалар ҳам, уларга итоат қил!».3. «Абу Дардо розиёллоҳу анҳу ҳузурларига бир киши келиб айтди:- Онам хотинимни талоқ қилишимни буюряптилар. Абу Дардо айтдилар:- Росулуллоҳ саллолоҳу алайҳи ва салламдан эшитганман: «Ота-она жаннат дарвозаларининг ўртасидадирлар. Агар хоҳласанг бу дарвозани йўқ қиласан ёки сақлаб қоласан».Юқоридаги ҳукмга кўра агар аёл яхши бўлса ҳам ота-она ундан ажралишга буюрсалар, фарзанд итоат қилиши шарт. Аммо аёли хулқи ёмон ва итоатсиз бўлса, уни талоқ қилиш мақсадга мувофиқ иш бўлади.» (иктибос тугади)Мухтарам устоз хозирги кунимизда хадисда келганга ухшаган вазиятлар куп булади. Мени билишимча купгина уламоларимиз бундай вазиятда эр-хотинни фойдасига хал киладилар. Бу масалага хозирги вактда шариат уламоларининг фатволари кандай?2-САВОЛ.Ушбу бераётган саволимни сайтдан кидириб тополмадим. Устоз агар савол такрорий булаётган булса Сиздан узр сурайман.Хабарингиз бор хозирги тезкор замонда пул топиш, уни айлантириш, фоиз олиб, фоиз бериш каби турли йуллар купайиб кетган. Шулардан бири «Обналичка». Бунда бир тадбиркор ёки фермер хисоб ракамидаги мавжуд пулни накд пул шаклида олиш имкониятини кила олмагач, пулни бирор фирманинг хисоб ракамига утказади. Икки тараф келишган холда хисоб ракамига пул тушган фирма ёки тадбиркор пулини накд килиб олмокчи булган тадбиркор ёки фермерга пулнинг 80-85 фоизини накд пул шаклида беради. Мисол учун хисоб ракамга 100 минг сум пул тушириб, 85 минг сум накд килиб олади. Хисоб ракамдаги колган 15 минг сум пул тадбиркорга колади. Шу масалага шариатимизнинг фатвоси кандай? 3-САВОЛУзбек халкимизда утмишдан колган ирим-сиримлар халигача амал килиб келинмокда. Лекин айрим холатларга учраймизки, буни ирим дейишга иккиланади киши. Мисолни уз оиламиздан келтираман. Онам унг кафтлари кичиганда доимо «каердандир пул келади шекилли» дейдилар. Купинча гувох буламанки, кафтлари кичиганидан сунг шу куни кулларига пул келади. «Унг куз учса одам хурсанд булади, чап кузи учса гам-ташвиш булиши мумкин» деган ёки кулоги кизиса «кимдир мен хакимда гапирмокда» каби сузлар хам гохида тугри келиб колади.Буни кандай тушунса булади. Инсонга Аллох томонидан шундай гайбий нарсалар кандайдир белги ва аломатлар билан билдириб туриладими?Саволим уринсиз булган булса узр сурайман.\n1. - Мен бу ривоятларни билмайман. Шунинг учун шарҳ ҳам қила олмайман. Бу мавзуга оид маълумотларни ушбу саҳифада ўқисангиз бўлади. 2. - Бу масалани ҳамма билгани учун ёзмаган бўлсак керак.3. - Бу гаплар шариатга тўғри келмайди.


«Навоийазот»да тўрт киши газдан заҳарланди » Muzlik.uz - O‘zbekiston yangiliklari\n«Навоийазот»да тўрт киши газдан заҳарланди\nЖорий йилнинг 28 октябрь куни тахминан соат 16:00 да Навоий вилояти «Навоийазот» АЖга қарашли ПВХ заводида номаълум куйдирувчи газдан ингаляцион заҳарланиш юз берган. Бу ҳақда Соғлиқни сақлаш вазирлиги жамоатчилик билан алоқалар бўлими хабар берди . Мазкур ҳолат юзасидан тез тиббий ёрдам бригадаси воқеа жойига зудлик билан етиб борган. Фавқулодда вазиятда жароҳатланган 4 нафар бемор Республика шошилинч тез тиббий ёрдам илмий маркази Токсикология бўлимига ётқизилган. Шифокорлар томонидан беморларнинг аҳволи баҳоланиб, уларга замонавий даволаш стандартлари бўйича малакали тиббий ёрдам кўрсатилмоқда. Мазкур ҳолат Соғлиқни сақлаш вазирлиги томонидан қатъий назоратга олинган бўлиб, беморларнинг аҳволи юзасидан қўшимча маълумот берилади.\nССВ: Самарқандда овқатдан заҳарланганлар 26 нафарга етди, уларнинг аҳволи назоратга олинган\nБино конструкциясининг қулаши натижасида жароҳат олганлар ССВ назоратида


Тери ҳолатига қандай маҳсулотлар акс таъсир кўрсатади? | Qalampir.uz\nТери ҳолатига қандай маҳсулотлар акс таъсир кўрсатади?\nСаломатлик\t16 Ноябрь 2021 17:12 4854\nСут маҳсулотлари терисида муаммо мавжуд бўлганларга тавсия этилмайди. Нутрициолог Кристина Журавлева терининг ҳолатига салбий таъсир кўрсатадиган маҳсулотларнинг асосий тоифаларини санаб ўтди.\nМутахассис сўзини шакар ва ширинликлардан бошлаган.\n“Улар инсулин ва қонда шакар миқдорининг ортишига олиб келади, бу яллиғланишни келтириб чиқаради”, деган Журавлева.\nУ сўзини сут маҳсулотлари билан давом эттирган.\n“Лактоза — сут ва нордон сут маҳсулотлари таркибида мавжуд бўлган ва дисахаридлар гуруҳига кирувчи сут шакаридир. Айнан у сутга ширин таъм беради. Лактоза тери муаммолари, кандидоз ва бошқа касалликларни келтириб чиқарадиган флорамизни “озиқлантиради”, деб огоҳлантирган мутахассис.\nУнга кўра, сут таркибида инсулинга ўхшаш ўсиш омили мавжуд бўлиб, бу тестостероннинг кўпайишига олиб келади, у эса инсулиннинг кўпайишига олиб келади. Оқибатда тери ва соч билан боғлиқ муаммоларни келтириб чиқарадиган дигидротестостерон миқдори ошади.\n“Шунинг учун, кандидоз, атопик дерматит ва поликистик тухумдон синдроми каби муаммолари мавжуд одамлар сут маҳсулотларини истеъмол қилмаслиги керак, уларни ҳар қандай тери муаммоси бўлганлар ҳам истисно қилиши керак”, деб хулоса қилган Журавлева.\nсут ширинлик тери\n22 Январь 15:49 51402\n23 Январь 11:39 50082\n23 Январь 20:24 49655\n24 Январь 09:34 37653\n22 Январь 22:31 35939